«Βγείτε από το πρόγραμμα, ξεχάστε το χρέος» - ΤΑ ΝΕΑ\ntanea.gr > Συνεντεύξεις > «Βγείτε από το πρόγραμμα, ξεχάστε το χρέος»\n«Βγείτε από το πρόγραμμα, ξεχάστε το χρέος»\nΠαππάς Γιώργος 22 Μαρτίου 2018 | 18:58\nΗ Ελλάδα ήταν η πρώτη χώρα που μπήκε σε πρόγραμμα βοήθειας και η τελευταία που έχει απομείνει σε πρόγραμμα. Οσο εύλογο είναι να επιθυμεί την έξοδο από τα Μνημόνια άλλο τόσο δύσκολο είναι σήμερα να πειστούν οι εταίροι να χορηγήσουν νέα βοήθεια στην Ελλάδα εφόσον χρειαστεί. Ακόμη δυσκολότερο είναι στην περίπτωση της Γερμανίας όπου τις αποφάσεις για τα προγράμματα βοήθειας παίρνει η Μπούντεσταγκ (Ομοσπονδιακή Βουλή). Στη νέα Μπούντεσταγκ η Ανγκελα Μέρκελ επανεξελέγη καγκελάριος την προηγούμενη εβδομάδα με πλειοψηφία μόλις εννέα βουλευτών και τουλάχιστον 35 διαρροές από το κυβερνητικό στρατόπεδο. Εχει λοιπόν κάθε λόγο να μην επιθυμεί μία κοινοβουλευτική περιπέτεια εξαιτίας της Ελλάδας, και μάλιστα με αξιωματική αντιπολίτευση το ακροδεξιό AfD. Ο Κλέμενς Φούεστ, διευθυντής του οικονομικού ινστιτούτου του Μονάχου ifo, θέλει την απεξάρτηση της Ελλάδας από τους εταίρους και αμφιβάλλει εάν η νέα κυβέρνηση μεγάλου συνασπισμού CDU/CSU-SPD θα βρει πλειοψηφία στην Ομοσποσπονδιακή Βουλή αν η Ελλάδα χρειαστεί νέα βοήθεια. Ο Φούεστ, διάδοχος στο ifo του Χανς-Βέρνερ Ζιν, του γνωστότερου γερμανού οικονομολόγου που υποστήριζε ένθερμα την έξοδο της Ελλάδας από την ευρωζώνη, θεωρεί απίθανο να υπάρξει περαιτέρω ελάφρυνση χρέους καθώς η χώρα έχει ήδη ευνοϊκότερους όρους αποπληρωμής, π.χ. από τους Πορτογάλους.\nΚύριε Φούεστ, τον Αύγουστο τελειώνει το τρίτο πρόγραμμα για την Ελλάδα. Πώς βλέπετε να εξελίσσεται η πορεία της χώρας;\nΕίναι σημαντικό να τελειώσουν τα προγράμματα βοήθειας και να σταματήσει ο έλεγχος της Ελλάδας από την τρόικα. Προϋπόθεση βεβαίως είναι να υλοποιήσει πλήρως τις μεταρρυθμίσεις τις οποίες έχει συμφωνήσει. Η Ελλάδα πρέπει και πάλι να είναι σε θέση να διαμορφώσει εκ νέου τη μελλοντική οικονομική και δημοσιονομική της πολιτική με δική της ευθύνη, να πάψει να εξαρτάται από άλλες χώρες.\nΜε το τέλος του τρίτου προγράμματος θα χρειαστεί για την έξοδό της στις αγορές περαιτέρω υποστήριξη μέσω προληπτικής γραμμής πίστωσης;\nΕλπίζω όχι, διότι αυτή η προληπτική γραμμή πίστωσης θα πρέπει να συνδεθεί με νέες προϋποθέσεις και όρους για την ελληνική οικονομική και δημοσιονομική πολιτική.\nΑπό την άλλη, θα είναι και δύσκολο να κερδίσει κανείς τις χώρες-μέλη της ευρωζώνης για να εγκρίνουν κάτι τέτοιο. Θεωρώ ότι δεν είναι καθόλου βέβαιο πως η ομοσπονδιακή κυβέρνηση της Γερμανίας θα μπορέσει να διασφαλίσει στη Βουλή μία πλειοψηφία για τη χορήγηση περαιτέρω βοήθειας στην Ελλάδα.\nΟι εταίροι της ΕΕ έχουν δεσμευτεί ότι με το τέλος του προγράμματος θα ρυθμίσουν και το ζήτημα του χρέους της Ελλάδας. Μπορεί η Αθήνα να ελπίζει σε ελάφρυνση χρέους;\nΔεν μπορώ να φανταστώ ότι θα υπάρξουν περαιτέρω ελαφρύνσεις χρέους. Η Ελλάδα έχει ελαφρυνθεί σημαντικά από το βάρος του χρέους της, καθώς έχει ήδη διασφαλίσει εξαιρετικά χαμηλά επιτόκια ενώ επιμηκύνθηκαν σε μεγάλο βάθος χρόνου τα όρια αποπληρωμής. Η επιβάρυνση της Ελλάδας από τους τόκους και τα χρεολύσια είναι σήμερα πολύ χαμηλότερη από την επιβάρυνση π.χ. της Πορτογαλίας. Με αυτό το δεδομένο, γιατί θα πρέπει οι πορτογάλοι φορολογούμενοι να χρηματοδοτούν πρόσθετη βοήθεια για την Ελλάδα;\nΗ ελληνική κυβέρνηση θέλει να απαλλαγεί επιτέλους από την επιτήρηση των πιστωτών. Σημαίνει το τέλος του προγράμματος και το τέλος του ελέγχου των πιστωτών για την πορεία που ακολουθεί η χώρα;\nΑυτό θα ήταν ευχής έργον. Αλλά ο στόχος αυτός μπορεί να επιτευχθεί εάν η Ελλάδα δεν υποβάλει στον ESM αίτηση για νέα γραμμή βοήθειας. Σε περίπτωση που χρειαστεί ξανά βοήθεια θα συνεχιστεί και η επιτήρηση. Κατά την άποψή μου, καθοριστικό για την πορεία της Ελλάδας θα αποβεί το κατά πόσο η ελληνική οικονομική πολιτική θα ακολουθήσει μία αξιόπιστη αναπτυξιακή γραμμή, η οποία θα είναι πειστική έναντι των ελλήνων και ξένων επενδυτών, για να μπορέσει έτσι να οδηγήσει σε αύξηση των επενδύσεων στην Ελλάδα, ώστε να δημιουργηθούν και νέες θέσεις εργασίας. Μόνον όταν θα το επιτύχει αυτό η Ελλάδα θα μπορέσει να επανακτήσει την οικονομική και πολιτική ανεξαρτησία της.


Καθαρισμος στρωματων ΞΕΝΟΔΟΧΕΙΑ απο ακαρεα Κατερινη,Θεσσαλονικη,Χαλκιδικη - Pella Clean - Συνεργείο καθαρισμού βιολογικός καθαρισμός στρωμάτων σπιτιών Έδεσσα Σκύδρα Γιαννιτσά Αριδαία Πέλλα Νάουσα Βέροια Αλεξάνδρεια\nΚαθαρισμος στρωματων ΞΕΝΟΔΟΧΕΙΑ απο ακαρεα Κατερινη,Θεσσαλονικη,Χαλκιδικη\nΔιαδικασία –αποτέλεσμα καθαρισμού των στρωμάτων\nΤα στρώματα καθαρίζονται με ειδικό σύστημα καθαρισμού. οι ακαθαρσίες των ακαρεων μέσα στο στρώμα κονιοποιούνται και διαλύονται με ειδικές δονήσεις. μια μηχανή ακριβείας εφάπτεται στο στρώμα και αφαιρει τις ακαθαρσίες των ακαρεων από το εσωτερικό του στρώματος. Τα επιφανειακά μικρόβια και οι μικροοργανισμοί εξαφανίζονται κατά την διαδικασία της καθαριότητας μέσω έντονης UV ακτινοβόλησης.\nΜετά τον καθαρισμό το στρώμα είναι καθαρό και ο αέρας μπορεί να κυκλοφορεί μέσα στο στρώμα ξανά.\nΚαθαρισμος ΣΤΡΩΜΑΤΩΝ ΣΕ ΞΕΝΟΔΟΧΕΙΑ ,ΞΕΝΩΝΕΣ . Σκάλα Φούρκας,Σιβηρη,Σανη,Μουδανια. ΝΕΑ ΚΑΛΛΙΚΡΑΤΕΙΑ-ΙΕΡΙΣΣΟΣ-ΝΕΑ ΡΟΔΑ-ΤΡΥΠΗΤΗ-ΠΥΡΓΑΔΙΚΙΑ-ΒΟΥΡΒΟΥΡΟΥ-ΣΑΡΤΗ\nΣΑΝΗ- ΠΟΣΕΙΔΙ-ΝΕΑ ΣΚΙΩΝΗ- ΛΟΥΤΡΑ-ΠΑΛΙΟΥΡΙ-ΨΑΚΟΥΔΙΑ-ΓΕΡΑΚΙΝΗ.


Βουλιάζουμε: Dancing with… Petalotis\nDancing with… Petalotis\nΑν ψήφιζε το κοινό στα πρότυπα που ψηφίζουν οι τηλεθεατές για να φύγουν ή να μείνουν κάποια ζευγάρια στο δημοφιλές τηλεοπτικό show, είναι βέβαιο ότι ο Γιώργος Πεταλωτής θα έμενε μέχρι τέλους.\nΟ κυβερνητικός εκπρόσωπος δεν είναι ο καλύτερος για τη δουλειά που του έχουν αναθέσει, αλλά κατά γενική ομολογία είναι ο άνθρωπος που κρατάει σε υψηλά επίπεδα θεαματικότητας τα ποσοστά του κυβερνητικού show.\nΚάνει αυτό που δεν θα μπορούσε να κάνει κανένας άλλος στη θέση του ώστε να συνεχιστεί να «παίζεται» ένα μέτριο έως κακόγουστο show, και το κάνει πολλές φορές γνωρίζοντας ότι με τις «χορευτικές» του φιγούρες προκαλεί γέλια. Ο Γιώργος Πεταλωτής «χορεύει» στο ρυθμό που παιανίζει η «κυβερνητική μπάντα», εκτελεί με κάθε λεπτομέρεια τη χορογραφία και δεν αφήνει ποτέ το σώμα του να βγει έξω από αυτή. Είναι ο πλέον ακατάλληλος σ’ αυτό που κάνει αλλά ταυτόχρονα και ο μοναδικός που το κάνει τόσο χάλια ώστε να φαίνεται κωμικό.\nΗ σκηνή όπου κάθιδρος αρπάζει το μικρόφωνο και με δραματικό ύφος προσπαθεί να εμψυχώσει όσους πήγαν να τον θαυμάσουν στο ΚΑΠΗ της Ηλιούπολης, φωνάζοντας με την χαρακτηριστική φωνή του ότι όλοι αυτοί που τον αποδοκίμαζαν είναι «τραμπούκοι της δεξιάς» οι οποίοι θέλουν να «αποπροσανατολίσουν το έργο της κυβέρνησης», είναι όλα τα λεφτά ή όπως θα έλεγε και ο τηλεοπτικός του κλώνος «όλα τα μαλλιά». Αν συνεχίσει έτσι, θα χάσουμε ό, τι μαλλί μας έχει αφήσει ο Παπακωνσταντίνου.\nΑναρτήθηκε από vouliazoume στις 10:15 μ.μ.


Does Sex Change Breast Size?\nΤο στήθος μεγαλώνει κατά τη διάρκεια του σεξ 15-25%.\nΦωτογραφία: Susana Ramirez / Stocksy.\nΜπορεί να χοροπηδάς σε μια κούνια για σεξ ή να προτιμάς κάτι πιο χαλαρό. Όπως και να ‘χει, η σεξουαλική σου ζωή επηρεάζει το μέγεθος και την όψη του στήθους σου – αλλά μάλλον όχι με τον τρόπο που νομίζεις.\nΚατ’ αρχάς, μπορεί ήδη να έχεις προσέξει τις μικρής διάρκειας αλλαγές στο μέγεθος του στήθους σου κατά τη διάρκεια του σεξ και μετά. «Όταν κάνεις σεξ, αλλάζει προσωρινά η εμφάνιση του στήθους σου λόγω αλλαγών στην κυκλοφορία του αίματος», εξηγεί η Dr. Judith Holmes του Spire Parkway Hospital. «Τα στήθη μπορεί να φαίνονται και να τα νιώθεις πιο γεμάτα και πιο σφιχτά και οι φλέβες να διακρίνονται πιο έντονα».\nΣυνήθως, εξηγεί η Holmes, η αλλαγή είναι προσωρινή καθώς επανέρχονται μετά τον οργασμό (αν δηλαδή έχεις την τύχη να τελειώσεις). Όμως η αλλαγή μπορεί να είναι σημαντική, λέει ο Dr. Ram Prasad, σύμβουλος πλαστικής χειρουργικής στήθους στην Pall Mall Cosmetics. Λέει ότι το στήθος μεγαλώνει κατά τη διάρκεια του σεξ 15-25%.\nΠώς η Σεξουαλική σου Ζωή Επηρεάζει το Μέγεθος του Κώλου σου;\nΑλλά δεν επηρεάζει μόνο το σεξ το μέγεθος του στήθους. «Οι γυναίκες μπορεί να παρατηρήσουν κορύφωση της λίμπιντό τους τις μέρες της ωορρηξίας (12-14 μέρες πριν από την περίοδο)», εξηγεί ο Prasad. «Όταν αυτό συμβαίνει, τα επίπεδα οιστρογόνων και προγεστερόνης στο σώμα είναι στο ανώτατο επίπεδο – αυτές οι ορμόνες διεγείρουν την ανάπτυξη του ιστού του μαστού».\nΆραγε, υπάρχει καθόλου αλήθεια στη φήμη ότι ο λόγος που κάποιες γυναίκες έχουν πιο πεσμένα στήθη είναι ότι χοροπηδάνε πολύ στο σεξ; «Το επαναλαμβανόμενο τράνταγμα του στήθους χωρίς υποστήριξη μπορεί να προκαλέσει δυσφορία και να οδηγήσει σε πιο πεσμένα στήθη μακροπρόθεσμα», λέει η Holmes, «καθώς αδυνατίζουν οι συνδετικοί ιστοί που στηρίζουν τον ιστό του μαστού». Όμως αυτό ισχύει επίσης για το τρέξιμο και την έντονη άσκηση υψηλής. Αλλά αν σε απασχολεί, η Holmes συστήνει να φοράς ένα αθλητικό σουτιέν με καλή εφαρμογή (αν μπορείς να βρεις ένα σέξι αθλητικό σουτιέν).\nH Γυναίκα Ψάλτης από τη Σκύρο\nΑλλά και η Dr. Holmes και ο Dr. Prasad συμφωνούν στο εξής: το σεξ δεν μπορεί να αλλάξει μόνιμα το μέγεθος ή το σχήμα του στήθους σου. «Παρά τις φήμες, δεν υπάρχουν ιατρικά στοιχεία ότι η συχνή σεξουαλική δραστηριότητα επηρεάζει μόνιμα το στήθος», λέει ο Prasad.\nΓια να αλλάξει μακροπρόθεσμα το στήθος σου, πρέπει να συμβεί κάποιο πολύ σημαντικό γεγονός, όπως μια εγκυμοσύνη. «Προκειμένου να αλλάξει σημαντικά το μέγεθος του στήθους, το σώμα πρέπει να περάσει μια παρατεταμένη περίοδο ορμονικών αλλαγών, όπως κατά τους εννέα μήνες της εγκυμοσύνης», λέει ο Prasad. Τα αντισυλληπτικά επίσης μπορεί να αλλάξουν το μέγεθος και το σχήμα του στήθους, όπως και το πέρασμα του χρόνου.\nΠάντως, μην ανησυχείς ότι μπορεί να κρεμάσουν τα βυζιά σου από το σεξ. «Η πτώση του στήθους είναι πιθανόν αποτέλεσμα απώλειας βάρους ή της ηλικίας», λέει ο Prasad. Επίσης, κόψε το κάπνισμα. «Μια γυναίκα που καπνίζει πολύ μπορεί αν έχει πρόωρη πτώση». Ή μπορείς να μάθεις να αγαπάς τα πεσμένα σου βυζιά – ωραιότατα είναι κι αυτά.\nΜία Ελληνίδα στα Άδυτα της Βιομηχανίας της Μόδας στη Σρι Λάνκα\nΗ Πετρίνα και ο Στάθης Είναι Ακόμα Ερωτευμένοι στα 85 τους\nTagged:SexukNSFWLifebreastsΣεξΥγείασεξουαλική ζωήΣεξουαλική ΥγείαστήθοςΓυναίκαβυζιάaskhole


Ξυλοδαρμός Τζήλου: Στην Ασφάλεια Αττικής παραδόθηκε ένας εκ των κατηγορουμένων\nΟ διαιτητής Θανάσης Τζήλος EUROKINISSI SPORTS\nΟ νεαρός που διαμένει στην Αττική, παρουσιάστηκε χθες το βράδυ στην ΓΑΔΑ και έθεσε τον εαυτό του στη διάθεση των Αρχών. Είχαν προηγηθεί κατ’ οίκο έρευνες στην Αττική, ενώ καθώς εκδόθηκε από τον ανακριτή Λάρισας ένταλμα σύλληψης σε βάρος του, κρατήθηκε και διατάχθηκε η μεταγωγή του.\n07 Φεβρουαρίου 2019 11:59\nΣτην Υποδιεύθυνση Αντιμετώπισης Βίας στου Αθλητικούς Χώρους της Ασφάλειας Αττικής, παρουσιάστηκε αυτοβούλως με τον δικηγόρο του, ο ένας από τους δύο ταυτοποιημένους κατηγορούμενους από την Ασφάλεια Λάρισας για την απόπειρα ανθρωποκτονίας σε βάρος του διαιτητή Θανάση Τζήλου.\nΕίχαν προηγηθεί χθες το απόγευμα κατ’ οίκον έρευνες από άντρες της Ασφάλειας Αττικής σε σπίτια φίλων και συγγενών του, δίχως να εντοπιστεί. Φαίνεται, ενημερώθηκε γι αυτό και παρουσία του δικηγόρου του χθες το βράδυ, ο 28χρονος παραδόθηκε και έθεσε τον εαυτό του στην διάθεση των Αρχών.\nΚαθώς έχει εκδοθεί ένταλμα σύλληψης από τον Ανακριτή Λάρισας σε βάρος του, στο χρονικό διάστημα που έχει μεσολαβήσει από την παράδοση της δικογραφίας στην Εισαγγελία Λάρισας, κρατήθηκε, οδηγήθηκε σήμερα στην Εισαγγελία στην Αθήνα προς εκτέλεση του εντάλματος και ο εισαγγελέας έδωσε εντολή μεταγωγής στον Ανακριτή Λάρισας, διαδικασία που βρίσκεται ήδη σε εξέλιξη.\nΥπενθυμίζεται ότι από την ενδελεχή διερεύνηση της υπόθεσης και την αξιολόγηση των στοιχείων που προέκυψαν από την πρόοδο της έρευνας, κατέστη δυνατή η διακρίβωση της συμμετοχής και η ταυτοποίηση των στοιχείων δύο εκ των δραστών.\nΣε βάρος τους αλλά και σε βάρος ενός ακόμα άγνωστου μέχρι στιγμής συνεργού τους, σχηματίστηκε ποινική δικογραφία, κακουργηματικού χαρακτήρα, για τα αδικήματα της απόπειρας ανθρωποκτονίας και της παράβασης του νόμου περί όπλων. Η σχετική δικογραφία υποβλήθηκε στον Εισαγγελέα Πλημμελειοδικών Λάρισας.\nΟ άτυχος ρέφερι έζησε έναν εφιάλτη που διήρκεσε 1,5 λεπτό στα χέρια τριών ανδρών "...με θηριώδεις διαστάσεις..." όπως περιέγραψε στην κατάθεσή του στην ΕΛ.ΑΣ.\n"Ένας με κρατούσε, δύο με χτυπούσαν" υποστήριξε ο Τζήλος που νωρίς το πρωί της Πέμπτης (20/12) πήρε εξιτήριο από το νοσοκομείο, εκεί όπου οι γιατροί περιποιήθηκαν τα τραύματά του στο κεφάλι και τα κάτω άκρα.\nΛάρισα: Ποινικές διώξεις για την επίθεση στο διαιτητή Τζήλο\nΒίντεο ντοκουμέντο από τον άγριο ξυλοδαρμού του Θανάση Τζήλου


ΚΑΡΦΩΤΙΚΟ: Τι απαντά η Ισλανδία για τις καταγγελίες ρατσιστικής υποδοχής της εθνικής Τουρκίας\nΗ «υποδοχή» της εθνικής Τουρκίας στην Ισλανδία προκάλεσε την σφοδρή αντίδραση των παικτών της ομάδας αλλά και του ίδιου του Τούρκου Υπουργού Εξωτερικών με την Ισλανδία να απαντά πως οι καταγγελίες...\n... δεν ανταποκρίνονται στην πραγματικότητα.\nΤη Δευτέρα η εθνική ομάδα ποδοσφαίρου της Τουρκίας κατήγγειλε δημόσια ότι υπέστη μεγάλη καθυστέρηση στο διεθνές αεροδρόμιο Κέφλαβικ στο Ρέικιαβικ της Ισλανδίας. Η ομάδα ισχυρίστηκε ότι οι αποσκευές τους ελέγχθηκαν ενδελεχώς και ότι έφυγαν από το αεροδρόμιο μετά από τρεις ώρες.\nΜάλιστα, ένας άνδρας παριστάνοντας τον δημοσιογράφο έφερε στο πρόσωπο ενός από τους ποδοσφαιριστές μια βούρτσα τουαλέτας σαν να ήταν μικρόφωνο. Ωστόσο, οι αρχές και τα τοπικά μέσα της Ισλανδίας εξέφρασαν διαφορετική άποψη για τα γεγονότα.\nΌπως μετέδωσε το εθνικό δίκτυο RÚV ο άνδρας με τη βούρτσα τουαλέτας δεν ήταν Ισλανδός αλλά απλά ένας ξένος τουρίστας που έτυχε να βρίσκεται στο αεροδρόμιο. Επιπλέον, ο επικεφαλής ασφαλείας της ισλανδικής ποδοσφαιρικής ομοσπονδίας δήλωσε στην εφημερίδα Vísir ότι η ομάδα δεν περίμενε τρεις ώρες και πως δύο ώρες μετά την προσγείωση βρίσκονταν στο ξενοδοχείο.\nΠαράλληλα, η εταιρεία που διαχειρίζεται τον αερολιμένα έκανε γνωστό πως δεν έγινε κάποιος ξεχωριστός έλεγχος στις αποσκευές των αθλητών και πως δεν υπήρχε με οποιοδήποτε τρόπο ρατσιστική μεταχείριση. Σύμφωνα με τους διεθνείς κανονισμούς, κάθε αεροπλάνο που φθάνει στην Ισλανδία από χώρα εκτός του Ευρωπαϊκού Οικονομικού Χώρου πρέπει να υποβληθεί σε έλεγχο.\nΠεραιτέρω καθυστερήσεις πιθανότατα προκλήθηκαν, σύμφωνα με την εταιρεία από την υπερβολική ποσότητα ηλεκτρονικών συσκευών και μπουκαλιών με υγρό που βρέθηκαν στις εν λόγω αποσκευές, αλλά αυτές ήταν καθυστερήσεις στις οποίες υποβάλλονται όλοι οι ταξιδιώτες.\nΤο υπουργείο Εξωτερικών της Ισλανδίας που δέχτηκε διαμαρτυρία από τον υπουργό Εξωτερικών της Τουρκίας Μεβλούτ Τσαβούσογλου διαβεβαίωσε ότι ο έλεγχος ασφάλειας έγινε με άξονα τις απαιτούμενες διαδικασίες. «Η τουρκική εθνική ομάδα ποδοσφαίρου ταξίδευε από αεροδρόμιο εκτός του χώρου ΕΕ / Σένγκεν, το οποίο δεν αναγνωρίζεται ως αεροδρόμιο “One Stop Security”.\n» Όλοι οι επιβάτες, ανεξαρτήτως ιθαγένειας, που ταξιδεύουν από αυτά τα αεροδρόμια στο αεροδρόμιο του Κέφλαβικ, υποβάλλονται σε έλεγχο ασφαλείας κατά την άφιξή τους ως μέρος μιας στάνταρ διαδικασίας», γράφει το υπουργείο και επισημαίνει ότι ο έλεγχος ασφαλείας και οι τελωνειακοί έλεγχοι κράτησαν συνολικά 1 ώρα 21 λεπτά από τη στιγμή που το τουρκικό αεροπλάνο προσγειώθηκε.\nΑκόμη σημειώνει πως ένα αίτημα για fast track έλεγχο δεν έγινε εγκαίρως από την πλευρά της Τουρκίας.


Εγκαταστάσεις δοκιμών εγχυτήρων στο κέντρο έρευνας και ανάπτυξης της Καρλσρούης - EFPS – GEA Single Member Ltd.\nΟι εγκαταστάσεις δοκιμών για αντλίες ατμού, υγρού και αερίου είναι απαραίτητες για την ανάπτυξη και τον ποιοτικό έλεγχο.\nΜε υπερσύγχρονες πιλοτικές μονάδες και πάγκους δοκιμών, το Κέντρο Ε&Α μας είναι ιδανικά εξοπλισμένο για δοκιμές στους τομείς των αντλιών εκτόξευσης και των συστημάτων κενού.\nΗ GEA διαθέτει διάφορους σταθμούς δοκιμών για διαφορετικούς τύπους αντλιών με εκτόξευση. Το νερό, ο πεπιεσμένος αέρας ή ο ατμός είναι διαθέσιμα μέσα ενημέρωσης. Αυτές οι εγκαταστάσεις χρησιμοποιούνται για έλεγχο ποιότητας και κατασκευής καθώς και για την ανάπτυξη νέων και βελτιωμένων αντλιών με εκτόξευση.\nΜόνο πολύ λίγες εταιρείες μπορούν να διαθέσουν τέτοιες εγκαταστάσεις δοκιμών, συμπεριλαμβανομένου ενός πάγκου δοκιμών για μονοβάθμιες και πολλαπλών βαθμίδων αντλίες υποπίεσης ατμού. Εδώ μπορούν να ελεγχθούν οι εγχυτήρες με πιέσεις αναρρόφησης από την ατμόσφαιρα μέχρι τα 0,1 mbar.\nΓια τους πελάτες μας τα αποτελέσματα εξασφαλίζουν τη λειτουργία των εγχυτήρων σύμφωνα με τις προδιαγραφές και αποτελούν ένα καλό σημείο εκκίνησης για την επίλυση προβλημάτων κατά την εκκίνηση και τη λειτουργία.\nΠερισσότερες από 500 αντλίες με εκτόξευση δοκιμάζονται ετησίως. Το αρχείο με περισσότερες από 25.000 αναφορές δοκιμών αποτελεί τη βάση για ακριβή και αξιόπιστο σχεδιασμό αποτελεσματικών εγχυτήρων.


Μάνφρεντ Βέμπερ: «Η ΝΔ θα αποκαταστήσει την αξιοπιστία της Ελλάδας σε όλη την Ευρώπη» - Ειδήσεις - νέα - Το Βήμα Online\n«Ψήφος εμπιστοσύνης» στον Κυριάκο Μητσοτάκη από τον υποψήφιο του Ευρωπαϊκού Λαϊκού Κόμματος για την προεδρία της ΕΕ\nΟ υποψήφιος Πρόεδρος της Ευρωπαϊκής Επιτροπής Manfred Weber μιλάει στο 12ο Συνέδριο της Νέας Δημοκρατίας\n«Η φωνή του Κυριάκου στην Ευρώπη είναι ισχυρή». «Θαυμάζω όσα η Νέα Δημοκρατία έχει κάνει τα τελευταία χρόνια. Η ανανέωση είναι εμφανής. Θαυμάζω το γεγονός ότι η Νέα Δημοκρατία, ένα κόμμα με ισχυρές αξίες και βαθιές ρίζες στην ελληνική κοινωνία, παραμένει ισχυρό και σε επαφή με τις ανάγκες της εποχής. Και πάνω απ ‘όλα, έχει κατορθώσει να αγκαλιάσει και να κερδίσει την εμπιστοσύνη πολιτών από όλο το πολιτικό φάσμα». Με αυτές τις φράσεις ο υποψήφιος του Ευρωπαϊκού Λαϊκού Κόμματος για την προεδρία της Ευρωπαϊκής Επιτροπής Μάνφρεντ Βέμπερ, έδειξε τη στήριξη του στη ΝΔ, προσωπικά στον πρόεδρο της και παράλληλα κήρυξε τον πόλεμο κατά του λαϊκισμού.\nΜια κυβέρνηση της Νέας Δημοκρατίας, είπε, δεν θα παραμερίσει απλά τους λαϊκιστές, αλλά συνάμα θα αποκαταστήσει την αξιοπιστία αυτής της υπέροχης χώρας σε όλη την Ευρώπη. Η νίκη της Νέας Δημοκρατίας θα στείλει επίσης ένα ξεκάθαρο μήνυμα στην Ευρώπη ότι η άνοδος του λαϊκισμού δεν είναι μη αναστρέψιμη.\n«Υπάρχει λόγος», πρόσθεσε, «που το τελευταίο ταξίδι μου το 2018 είναι στην Αθήνα: γιατί το 2019 θα είναι κρίσιμο για την Ελλάδα -και θα είναι κρίσιμο για την Ευρώπη. Το διακύβευμα είναι το μέλλον της ηπείρου μας. Οι δυνάμεις των άκρων βρίσκονται σε άνοδο. Και πρέπει να σταθούμε όρθιοι και να παλέψουμε. Για τις ιδέες μας. Οι επόμενες εθνικές εκλογές στην Ελλάδα σηματοδοτούν ένα νέο ξεκίνημα. Είχα την ευκαιρία να συνεργαστώ με τον Κυριάκο τα τελευταία χρόνια. Γνωρίζω το πρόγραμμα της Ν.Δ. και πιστεύω σε αυτό. Ένα πράγμα μπορώ να σας πω με βεβαιότητα. Η φωνή του Κυριάκου στην Ευρώπη είναι ισχυρή. Εχει κερδίσει τον σεβασμό και τον θαυμασμό των ηγετών σε ολόκληρη την ένωσή μας και όλοι γνωρίζουν ότι όταν μιλάει ο Κυριάκος, στο μυαλό του έχει το καλό του ελληνικού λαού. Είμαι απόλυτα βέβαιος ότι η Νέα Δημοκρατία όχι απλά θα κερδίσει τις επόμενες εκλογές -και η νίκη θα είναι μεγάλη- αλλά πάνω από όλα ότι ο Κυριάκος Μητσοτάκης θα είναι ένας εξαιρετικός Πρωθυπουργός!»\n«Το Brexit», συνέχισε ο κ. Βέμπερ, «μας έδωσε μια πολύ σαφή εικόνα: η μέθοδος των λαϊκιστών είναι μόνο η καταστροφή. Βλέπουμε τα οικονομικά προβλήματα και το πολιτικό χάος στο Λονδίνο. Αυτό ακριβώς συμβαίνει όταν ακολουθείς τους λαϊκιστές. Είναι πολύ καλύτερο να μεταρρυθμίσεις την Ευρώπη, εκεί που απαιτείται, από το να αποχωρήσεις ή ακόμα χειρότερα να καταστρέψεις την ευρωπαϊκή ενότητα.\nΗ επιλογή είναι δική μας. Η Ελλάδα βρίσκεται σε ένα σταυροδρόμι. Η Ευρώπη βρίσκεται σε ένα σταυροδρόμι. Το ΕΛΚ δείχνει ξεκάθαρα την κατεύθυνση: όχι στον φόβο, ναι στην ελπίδα. Όχι στον εγωισμό, ναι στην αλληλεγγύη. Όχι στον διχαστικό λαϊκισμό, ναι στο κοινό ευρωπαϊκό μέλλον. Ας ξεκινήσουμε, λοιπόν, εδώ: υπό την ηγεσία του Κυριάκου Μητσοτάκη, με μια ισχυρή Νέα Δημοκρατία και με ενωμένη την οικογένεια του Ευρωπαϊκού Λαϊκού Κόμματος. Μαζί θα χτίσουμε μια καλύτερη Ευρώπη. Ας ξεκινήσουμε σήμερα, εδώ ακριβώς στην Αθήνα! Μια νίκη της Νέας Δημοκρατίας θα είναι μια νίκη της Ευρώπης!»


Anderson Kevin J. • Anubis\nΟ Kevin J. Anderson γεννήθηκε το 1962 στο Όρεγκον του Ουισκόνσιν. Εργάστηκε στην Καλιφόρνια για δώδεκα χρόνια ως συγγραφέας κι επιμελητής τεχνικών κειμένων. Μέχρι εκείνη τη στιγμή, είχε απορριφθεί περίπου 750 φορές για διάφορα έργα του. Όταν του ζητήθηκε μια συμβουλή για το πώς μπορεί κανείς να γίνει επιτυχημένος συγγραφέας, απάντησε με μία μόνο λέξη: υπομονή! Έχοντας ήδη εκδώσει δέκα δικά του πρωτότυπα έργα, o Kevin Anderson συνεργάστηκε με τη Lucas Films για τη συγγραφή μυθιστορημάτων που εντάσσονται θεματικά στο μυθικό κόσμο του Star Wars. Ο Anderson έχει γράψει επίσης τρία βιβλία που βασίζονται στην τηλεοπτική σειρά X-Files.\nΤα μυθιστορήματα του Kevin J. Anderson έχουν γνωρίσει τεράστια εκδοτική επιτυχία στις ΗΠΑ κι έχουν μεταφραστεί σε 23 γλώσσες, με τις συνολικές πωλήσεις να ξεπερνούν τα δέκα εκατομμύρια αντίτυπα. Μεταξύ των έργων του ξεχωρίζουν τα Assemblers of Infinity (με τον Doug Beason, υποψήφιο για τα βραβεία Nebula και Hugo), Ignition (με τον Doug Beason), Virtual Destruction, Fallout, Ill Wind, Climbing Olympus (ψηφίστηκε ως το καλύτερο μυθιστόρημα επιστημονικής φαντασίας το 1995 από το περιοδικό Locus) και Blindfold (υποψήφιο για το βραβείο Nebula το 1996). Ο Anderson έχει υπογράψει το μεγαλύτερο συμβόλαιο για τη συγγραφή μυθιστορήματος επιστημονικής φαντασίας: πρόκειται φυσικά για την τριλογία που αποτελεί προοίμιο του Dune (Prelude to Dune), για τη δημιουργία της οποίας συνεργάστηκε με τον Brian Herbert.\nΑπό τότε μέχρι και σήμερα, ο Anderson συνεργάζεται τακτικά με τον Brian, φροντίζοντας να επισκέπτονται συχνά τον πολυαγαπημένο κόσμο του Dune. Το 2004 ολοκληρώθηκε η δεύτερη τριλογία προοίμιο σχετικά με γεγονότα που διαδραματίζονται 10.000 χρόνια πριν από το αρχικό Dune (Legends of Dune), ακολούθησαν δύο μυθιστορήματα που συνεχίζουν κι εμπλουτίζουν το έπος του Μουάντ’Ντίμπ (Hunters of Dune και Sandworms of Dune), ενώ το 2016 ολοκληρώθηκε κι η πιο πρόσφατη τριλογία, η οποία αναφέρεται στις φράξιες που παίζουν κομβικό ρόλο σε όλη τη μυθοπλασία του πολύτομου πια έργου (Great Schools of Dune). Τέλος, το 2020 κυκλοφορεί και το πιο πρόσφατο πόνημα των δύο άξιων συνεχιστών του οράματος του Frank Herbert, το The Duke of Caladan, στο οποίο θα μας δοθεί η δυνατότητα γνωρίσουμε λίγο καλύτερα τον πατέρα του Μουάντ’Ντίμπ, τον Λίτο Ατρείδη.\nΒΙΒΛΙΑ ΤΟΥ/ΤΗΣ Anderson Kevin J.


Santa Desktop Ornament USB Multicolor - Usb gadgets (PER.999256)\nΚατασκευαστής 4SMARTS ESPERANZA HAMA LOGILINK OEM PALADONE\nSANTA DESKTOP ORNAMENT USB MULTICOLOR PER.999256 PER.999256 OEM OEM USB GADGETS Κατηγορία: USB GADGETS •OEM στην κατηγορία USB GADGETS Το eshop σας παρουσιάζει ένα όμορφο φωτιστικό Αγιο Βασίλη για να ξεχάσετε την ανία στο γραφείο η στο σπίτι σας. Ο συγκεκριμένος 'Αγιος Βασίλης' είναι αντιαλλεργικός δεν παράγει θερμότητα, συνδέεται σε μια ελεύθερη θύρα USB και φωτίζει σε δυο χρώματα για να σας κρατάει συντροφία στις κρύες νυκτές του χειμώνα που μας έρχεται. Ένα υπέροχο δώρο που θα το λατρέψετε. • Συνδεσιμότητα: Usb. • Εγγύηση: 1 Έτος. DOA 7 ημερών SANTA DESKTOP ORNAMENT USB MULTICOLOR


HJCAM - Ιατρική Ζώων Συντροφιάς - Τοποθέτηση σφαγιτιδικού καθετήρα στο σκύλο Ενδείξεις & Τεχνική\nΤοποθέτηση σφαγιτιδικού καθετήρα στο σκύλο\nΕνδείξεις & Τεχνική\nΗ τοποθέτηση σφαγιτιδικού καθετήρα (ΣΚ) στο σκύλο είναι μία σχετικά απλή και γρήγορη διαδικασία που δεν απαιτεί την χορήγηση γενικής αναισθησίας στο ζώο, αλλά προϋποθέτει τη συμμετοχή ενός τουλάχιστον βοηθού. Τα είδη των καθετήρων που κυκλοφορούν στο εμπόριο και ενδείκνυται να τοποθετηθούν στη σφαγίτιδα φλέβα του σκύλου είναι πολλαπλών τύπων. Μάλιστα σε πολλές περιπτώσεις χρησιμοποιούνται οι υποκλείδιοι καθετήρες του ανθρώπου. Οι καθετήρες διακρίνονται σε κατηγορίες ανάλογα με τον αριθμό των διαύλων που διαθέτουν (μονοαυλικοί, διαυλικοί, τριαυλικοί), το μήκος τους (6 έως 18 cm) και τη διάμετρό τους (14 έως 20 gauge). Το μήκος και η διάμετρος του ΣΚ που θα χρησιμοποιηθεί είναι ανάλογα με το μέγεθος του σκύλου, ενώ ο αριθμός των διαύλων του επιλέγεται με βάση τη χρήση για την οποία προορίζεται. Έτσι, όταν ο ΣΚ τοποθετείται με σκοπό την ενδοφλέβια χορήγηση ερεθιστικών φαρμάκων (ενδοφλέβια σκευάσματα δοξυκυκλίνης) επιλέγεται ένας μονοαυλικός, ενώ όταν τοποθετείται με σκοπό τη μακροχρόνια ενδοφλέβια χορήγηση υγρών επιλέγεται ένας πολυαυλικός. Σε περίπτωση που ένας εξειδικευμένος ΣΚ δεν είναι διαθέσιμος στο ιατρείο μπορεί να χρησιμοποιηθεί ένας κοινός φλεβοκαθετήρας μεγάλου διαμετρήματος (16 ή 18 Gauge). Οι συνηθέστερες ενδείξεις για την τοποθέτηση ΣΚ στο σκύλο είναι:\nΑ. Η μακροχρόνια χορήγηση υγρών (π.χ. χρόνια νεφρική ανεπάρκεια)\nΒ. Η χορήγηση διαλυμάτων παρεντερικής διατροφής (η χορήγησή τους γίνεται μόνο μέσω αγγείων μεγάλου διαμετρήματος)\nΓ. Η μέτρηση της κεντρικής φλεβικής πίεσης\nΔ. Η διατήρηση ανοιχτής διόδου για πολλαπλές λήψεις δειγμάτων αίματος σε μικρό χρονικό διάστημα (π.χ. σακχαρώδης διαβήτης) ή πολλαπλές λήψεις δειγμάτων αίματος, χορήγηση φαρμάκων κλπ σε μη συνεργάσιμα ζώα\nΕ. Η μετάγγιση αίματος\nΟι κυριότερες αντενδείξεις για την τοποθέτηση ΣΚ είναι:\nΑ. Μη συνεργάσιμα ζώα που η κατάσταση τους δεν επιτρέπει τη χορήγηση ηρεμιστικού για την τοποθέτηση του ΣΚ (να σημειωθεί βέβαια ότι η χορήγηση ηρεμιστικού δεν αποτελεί προϋπόθεση για τη τοποθέτηση του ΣΚ σε συνεργάσιμα ζώα)\nΒ. Σοβαρές διαταραχές του αιμοστατικού μηχανισμού\nΟι επιπλοκές που σχετίζονται με το ΣΚ, αν και σπάνιες, μπορεί να διαπιστωθούν τόσο κατά την τοποθέτησή του όσο και κατά την πολυήμερη παραμονή του μέσα στο αγγείο. Βέβαια, όταν τηρούνται οι βασικοί κανόνες εκτέλεσης της διαδικασίας τοποθέτησης του ΣΚ όπως και οι βασικοί κανόνες αντισηψίας, μπορούν εύκολα να αποφευχθούν. Μερικές από τις πιο συχνές είναι:\nΑ. Σοβαρή απώλεια αίματος κατά την διαδικασία τοποθέτησης του ΣΚ\nΒ. Ρήξη του τοιχώματος της σφαγίτιδας φλέβας κατά τους χειρισμούς τοποθέτησης του καθετήρα\nΕ. Βακτηριακή ενδοκαρδίτιδα\nΖ. Έμβολα αέρα\nΗ. Επιμόλυνση του δέρματος στο σημείο εισόδου του καθετήρα.\nΘ. Οίδημα της κεφαλής λόγω περίσφιξης της επίδεσης γύρω από τον τράχηλο.\nΔιαδικασία τοποθέτησης σφαγιτιδικού καθετήρα\nΣτις εικόνες 1-14 παρουσιάζεται, βήμα προς βήμα, η διαδικασία τοποθέτησης ενός τριαυλικού ΣΚ σε σκύλο, αρσενικό, ηλικίας 9 ετών και φυλής German Shorthair Pointer που έπασχε από χρόνια νεφρική ανεπάρκεια. Η διαδικασία τοποθέτησης του ΣΚ ολοκληρώθηκε με τη συμβολή ενός βοηθού.\nτηλ.: 2310 994513


Πηγές πατρολογίας και ιστορίας\nΗ θεολογική σκέψη του Αθανασίου και των άλλων μεγάλων Πατέρων της Εκκλησίας είναι αδιανόητη χωρίς την προσφορά του Ειρηναίου. Η θεολογία του περί ανακεφαλαίωσης της Παραδόσεως και αύξησης έγιναν ζωή, φρόνημα και Παράδοση της Εκκλησίας. Εν τούτοις το συγγραφικό έργο του Ειρηναίου σχεδόν λησμονήθηκε στη Δύση και την Ανατολή. Ίσως διότι έλειψε ο κίνδυνος του γνωστικισμού, με αφορμή του οποίου θεολόγησε ο Ειρηναίος. Ίσως διότι τελείως νέα προβληματολογία κυριάρχησε από τον Δ΄ αιώνα και εξής: Τριαδολογία, Χριστολογία, Πνευματολογία. Και στο χώρο αυτό η Εκκλησία ζητούσε κάτι πέραν της προσφοράς του Ειρηναίου.\nΟ Ειρηναίος μνημονεύεται από πολλούς μεταγενέστερούς του (Τερτυλλιανός, Κλήμης Αλεξ., Βασίλειος, Γρηγόριος Νύσσης, Γρηγόριος Ναζιανζηνός, Επιφάνιος Κύπρου, Θεοδώρητος, Μάξιμος Ομολογητής, Αυγουστίνος, Φώτιος κ.ά.), αλλά όλοι γνωρίζουν περί του βίου του ό,τι διέσωσε ο Ευσέβιος (Εκκλησ. ιστ. Ε 3-8). Και αυτός όμως κυρία πηγή είχε μόνο τα έργα του Ειρηναίου, που δυστυχώς δεν είναι πλούσια σε αυτοβιογραφικά στοιχεία.\nΗ γέννηση του Ειρηναίου τοποθετείται μεταξύ 130 και 140. Στην εφηβική του ηλικία γνώρισε και άκουσε τον Πολύκαρπο Σμύρνης. Κοντά του έζησε φαίνεται μερικά χρόνια, όσα ήταν αναγκαία για τη μύησή του στην αποστολική Παράδοση, όπως την παρέδιδε ο ακουστής του Ευαγγελιστού (ή του Πρεσβυτέρου) Ιωάννου Πολύκαρπος, και για τη θεολογική του κατάρτιση που συμπληρώθηκε αλλού και ίσως και στη Ρώμη, όπου ήταν δυνατό να γνωρίσει καλά τα γνωστικά συστήματα.\nΞαφνικά το 177 πληροφορούμαστε ότι βρίσκεται στη Λυών ως πρεσβύτερος. Την εποχή αυτή ήταν πολύ συνηθισμένο το να μεταναστεύουν μικρασιάτες στη Γαλλία. Φαίνεται μάλιστα ότι πολλοί πιστοί της Λυών προέρχονται από την Ανατολή, με αποτέλεσμα ο κοσμοπολιτισμός να χαρακτηρίζει το περιβάλλον, όπου έδρασε ο Ειρηναίος. Από τη Λυών μεταβαίνει το ίδιο έτος στη Ρώμη, απεσταλμένος των χριστιανών της πόλης αυτής. Πολλοί και σημαντικώτεροι των Χριστιανών αυτών, είχαν φυλακιστεί στη διάρκεια του φοβερού διωγμού του Μάρκου Αυρηλίου. Ίσως μάλιστα οι χριστιανοί της Λυών να είχαν ήδη εγκρίνει τον Ειρηναίο ως επικεφαλής και υπεύθυνο της Εκκλησίας τους, αφού ο επίσκοπός τους Ποθεινός και πολύ γέρων και φυλακισμένος ήταν. Αυτό όμως δεν νομίζουμε ότι σημαίνει και την επισκοποποίηση του Ειρηναίου, όπως υπέθεσαν πολλοί. Στη Ρώμη ήρθε με συστατική επιστολή, εξαιρετικά επαινετική για το πρόσωπό του, και με σκοπό να πείσει τον Ελεύθερο (174-189) περί του ότι δεν πρέπει να εναντιωθεί στον επίσκοπο Εφέσου, ο οποίος αντιμετώπιζε με επιείκεια τους μετανούντας (Nautin).\nΌταν επέστρεψε στη Λυών, πολλοί χριστιανοί είχαν μαρτυρήσει και μαζί τους ο επίσκοπος Ποθεινός, τον οποίο διαδέχθηκε αμέσως ο Ειρηναίος το 177 ή 178. Κατά τον Nautin τα γεγονότα αυτά έλαβαν χώρα το 175 και ο Ειρηναίος έγινε επίσκοπος και της Βιέννης. Έτσι εξηγεί και το ότι την περίφημη Επιστολή (=Μαρτύριο) περί των μαρτύρων της Λυών προς τις Εκκλησίες Ασίας και Φρυγίας έγραψε ο ίδιος ο Ειρηναίος εκ μέρους των δύο αυτών Εκκλησιών.\nΩς επίσκοπος εργάσθηκε για την καταπολέμηση των γνωστικών και τη διάδοση του χριστιανισμού μεταξύ των Κελτών, χρησιμοποιώντας κατά πάσα πιθανότητα τη γλώσσα τους. Η γνήσια παράδοσή του και η αλήθεια που εξέφραζε του έδωσαν τη δυνατότητα να παίξει ρόλο σημαντικό χάριν της ενότητας της όλης Εκκλησίας. Στη μεγάλη διένεξη των χρόνων του, εξ αφορμής του χρόνου εορτασμού του Πάσχα (η Μικρασία το γιόρταζε τη 14η του μήνα Νισάν, ενώ η Ρώμη την πρώτη Κυριακή μετά την ημερομηνία αυτή), αναμίχθηκε έντονα με αποτέλεσμα να υποχωρήσει ο Ρώμης Βίκτωρ (189-198), που ήθελε να αποσχίσει τις μικρασιατικές Εκκλησίες. Στην Επιστολή του πρός Βίκτωρα συναντάμε για πρώτη φορά τη θεολογία της ενότητας και της ποικιλίας συνηθειών μεταξύ των τοπικών Εκκλησιών. Η επέμβαση αυτή είναι το τελευταίο γνωστό στοιχείο της ζωής του Ειρηναίου και συνέβη μάλλον περί το 192-195.\nΟ Γρηγόριος Τουρώνης στο τέλος του ΣΤ΄ αιώνα πληροφορεί ότι ο Ειρηναίος μαρτύρησε το 202 επί Σεπτιμίου Σεβήρου (Historia Francorum Ι 27), κάτι που δεν απορρίπτεται, αλλά και δεν επιβεβαιώνεται από τις αρχαίες πηγές. Η Ανατολική Εκκλησία, υιοθετώντας την παράδοση ότι ο Ειρηναίος μαρτύρησε, τιμά τη μνήμη του στις 23 Αυγούστου και η Δυτική στις 28 Ιουνίου.\nΟ Ειρηναίος υπήρξε πολύγραφος. Δυστυχώς όμως τα περισσότερα έργα του χάθηκαν. Και όσα διασώθηκαν υπάρχουν σε λατινική και αρμενική μετάφραση. Στην ελληνική διασώθηκαν μόνο αποσπάσματα και μάλιστα μέγα τμήμα του Α΄ μέρους του σπουδαιότερου έργου του Έλεγχος. Τα έργα του είναι βασικά πολεμικά και εκκλησιολογικά, σε τύπο διατριβής και επιστολής.\nΟ Ειρηναίος δεν είναι ταλαντούχος συγγραφέας, αλλά διαθέτει αξιόλογη κλασσική φιλολογική και φιλοσοφική κατάρτιση και αρκετή γνώση των προ αυτού εκκλησιαστικών και γνωστικών συγγραφέων, τους οποίους και χρησιμοποιεί. Καταφανώς υστερεί στη σύνθεση, στην οικονομία της ύλης του, αλλά έχει συχνές εξάρσεις, οι οποίες εκπλήσσουν τον αναγνώστη, που ενίοτε διαπιστώνει ρυθμικό πεζό λόγο, κάτι που προϋποθέτει αναπτυγμένο γλωσσικό αισθητήριο.\nΈλεγχος και ανατροπή της ψευδωνύμου γνώσεως. Γράφτηκε περί το 185 και συνίσταται από πέντε βιβλία, που σώζονται σε μία σχεδόν κατά λέξη λατινική μετάφραση, εκπονημένη πριν από τον Αυγουστίνο. Στο Α΄ βιβλίο παρουσιάζει, περιγράφει και αναλύει κυρίως τα γνωστικά συστήματα του Ουαλεντίνου, των οπαδών του και των αρχαιοτέρων γνωστικών (Σίμωνα Μάγου, Μενάνδρου κλπ). Στο Β΄ βιβλίο αντικρούει και καταπολεμεί κυρίως τα συστήματα αυτά. Συγχρόνως στο Α΄ και περισσότερο στο Β΄ βιβλίο εκθέτει την πίστη και την Παράδοση της Εκκλησίας, αντιπαραθέτοντάς την προς τη διδασκαλία των γνωστικών. Με τα υπόλοιπα τρία βιβλία, που είναι ανεξάρτητα των δύο πρώτων και μεταγενέστερα, προβαίνει σε πληρέστερη έκθεση της διδασκαλίας της Εκκλησίας αναφορικά με τα μεγάλα θέματα της εποχής.\nΤα ελληνικά αποσπάσματα αντιπροσωπεύουν μόλις το 20% του όλου κειμένου (το Α΄ βιβλίο σώζεται κατά 90% ελληνικά). Να σημειωθεί ότι ο πάπυρος της Iena του 3/4 αι. περιάμβάνει τα 14 πρώτα κεφάλαια του Ε΄ βιβλίου, αλλά δυστυχώς βρίσκεται σε κακή κατάσταση. Τα βιβλία Δ΄ και Ε΄ σώζονται και σε αρμενική μετάφραση, ενώ τμήμα του έργου σώζεται συριακά. Η προσπάθεια του A. Rousseau να επαναφέρει το έργο στα ελληνικά με πρότυπο τα σωθέντα αποσπάσματα και με τη βοήθεια της λατινικής μετάφρασης είναι πράγματι αξιοθαύμαστη, αλλά όχι πάντοτε επιτυχής.\nΕπίδειξη του αποστολικού κηρύγματος. Γράφτηκε μετά το 190, διαιρείται σε 100 παραγράφους και είναι προτρεπτικό και κατηχητικό εγχειρίδιο. Αποτελεί σύντομη κι ευκρινή περίληψη όσων έγραψε στο προηγούμενο μεγάλο έργο του. Αρχίζει με την ανάλυση του κανόνα της πίστεως που λαμβάνουμε στο βάπτισμα, αλλά βασικά εμμένει στην προβληματολογία του Ελέγχου του: στην ενότητα μεταξύ Θεού Πατρός και δημιουργού, στο έργο και την ενότητα του προσώπου του Χριστού, στα στάδια της θείας οικονομίας και στις «αποδείξεις» των παραπάνω με προφητικές ρήσεις. Το έργο τούτο βρέθηκε μόλις το 1904 σε μετάφραση αρμενική και δημοσιεύθηκε το 1907. Ο Ι. Καραβιδόπουλος μετέφερε το κείμενο στη νεοελληνική βάσει γαλλικής και αγγλικής μετάφρασης.\nΕπιστολές. Έγραψε πολλές, αλλά σώζονται μόνο αποσπάσματα απο τις Πρός Βίκτωρα (Α και Β) και Πρός Φλωρίνον (Ευσεβίου, Εκκλησ. ιστ. Ε 24, 12-17 και 20, 4-8). Η πρώτη αναφέρεται στο θέμα του εορτασμού του Πάσχα και η δεύτερη στην προσχώρηση στο γνωστικισμό του Φλωρίνου (βλ. λήμμα), παλαιού συμμαθητή του Ειρηναίου πλησίον του Πολυκάρπου.\nΑποσπάσματα. Σώζεται και αποδίδεται στον Ειρηναίο μεγάλος αριθμός αποσπασμάτων από άδηλα συνήθως έργα του.\nΑπολεσθέντα. α) Λόγος προς έλληνας περί επιστήμης, β) Περί μοναρχίας, γ) περί ογδοάδος (τα δύο τελευταία έγραψε για το Φλωρίνο), δ) Βιβλίον διαλέξεων διαφόρων (ασχολείται με την προς Εβραίους και τη Σοφία Σολομώντος ή τις μνημονεύει), ε) Περί σχίσματος πρός Βλάστον (επιστολή), στ) Επιστολή προς Βίκτωρα σχετική με το Φλωρίνο, ζ) Διάφορες άλλες Επιστολές, η) Στο έργο του Έλεγχος (Α 27) υπόσχεται να γράψει κατά Μαρκίωνος, αλλά δεν γνωρίζουμε αν τελικά έγραψε. Και για τα έργα αυτά πηγή μας είναι ο Ευσέβιος (Εκκλησ. ιστ. Ε 20, 1-2∙ 23, 3∙ 24, 11-17∙ 26, 1).\nΑμφιβαλλόμενα. Μαρτύριον (επιστολή) περί των μαρτυρησάντων στη Λυών το 177 (υπάρχει αυτοτελές σχετικό λήμμα).\nΟ Βίκτωρ Ρώμης (189-198). Συνεργάσθηκε με τον Ειρηναίο και συνέταξε Επιστολές, σχετικές με το θέμα του Πάσχα, και «άλλα έργα» κατά τον Ιερώνυμο (De vir. ill. 34). Δυστυχώς δε σώζεται τίποτε από αυτά. Το ίδιο ισχύει και για τον προκάτοχό του Ελεύθερο (174-189), που ίσως έγραψε κατά του μοναχισμού.Μεταγραφή - Μετάφραση στη Δημοτική: Θανάσης Αναστασίου\nΔημιουργία αρχείου: 2-10-2004.\nΤελευταία ενημέρωση: 7-10-2004.


red rock views: Όμως αυτοί υποκρίνονται\nΠοια είναι η πηγή του συναισθήματος μου που κυμαίνεται από εκνευρισμό ως αηδία απόψε;\nΗ τόση «συγκινητική» ευσπλαχνία των μέσων ενημέρωσης, ή πιο συγκεκριμένα των τηλεοπτικών παρουσιαστών τους για τον θάνατο των «δυο παιδιών» που δολοφονήθηκαν μπροστά στα γραφεία της ΧΑ. Ο «εκχυλίζων», η μάλλον ο «διαρρέων» αποτροπιασμός τους για τον τόσο «ψυχρό, προμελετημένο, επαίσχυντο, κτηνώδη (βρες κι άλλες παρόμοιες λέξεις) τρόπο», με τον οποίο ενέργησαν οι δράστες.\nΔήθεν συγκλονισμένα όλα τα φερέφωνα των αστών.\nΟι άνθρωποι αυτοί αισθάνονται πολύ λιγότερο απ’ ότι εγώ για τα θύματα. Η απόσταση τους από τα θύματα είναι πολύ μεγαλύτερη από την δική μου. Κι ομολογώ είμαι ψύχραιμος κι αν δεν μένω ψυχρός. Τα άτομα που είναι πιο άγνωστα σε εκείνους απ’ ότι σε μένα – γιατί εγώ τουλάχιστον ξέρω την τάξη τους (όπως και την τάξη των αστών) απ’ τα μέσα. Και λέω πως οι εικόνες της δολοφονίας τους με σοκάρισαν (άλλωστε αυτό τον σκοπό είχε η προβολή τους στην οθόνη μου), αλλά τις εκφράσεις στα πρόσωπα των φερέφωνων και τον τόνο της φωνής θα αισθανόμουν ντροπή να προσποιηθώ.\nΌμως αυτοί υποκρίνονται, παίζουν θέατρο. Με τους παχυλούς τους μισθούς και με τον τρόπο ζωής που αυτοί τους εξασφαλίζουν, με το κοινωνικό δίκτυο το οποίο τους σώζει από πτώση στο έδαφος, ζουν σ’ ένα κόσμο δικό τους, σε ασφαλή απόσταση από τον τόπο του δράματος. Τους πέφτει πολύ μακριά για να πλησιάζουν εκεί με πραγματικά συναισθήματα. Να νιώσουν στ’ αλήθεια αυτό το δράμα που ζω εγώ κι εσύ (αν στέκεις μαζί μου έξω απ’ το τοίχος). Πολύ μακριά από το δράμα που εκφράζεται κυρίως με βουβή και μουλωχτή αγανάκτηση, squad κατάρες που δεν πιάνουν. Μακριά από μια τραγωδία με ατραγούδιστους αντιήρωες βυθισμένους σ’ ένα είδος Τάρταρου όπου γεννιούνται παραισθήσεις φωτός, «χρυσαυγές», σαν απωθημένη σε εφιάλτη ευχή για ένα νέο μεσσία-δικτάτορα. Το δράμα που χρειάζεται τρόμο για να μην εκφραστεί εκεί που η πραγματικότητα θα μπορούσε να μορφοποιηθεί με άλλο τρόπο - στους δρόμους.\nΤάχα δεν ξέρουν οι αστοί τίποτε απο πολιτικές δολοφονίες; Αφού οι ίδιοι εκπαιδεύουν ανθρώπους με «κλίση και προσόντα» να τις εκτελούν μ’ αυτόν ακριβώς τον τρόπο: εν ψυχρώ και χωρίς ίχνος συναισθηματικής επαφής ή ταύτισης με το θύμα τους το οποίο, στον εκπαιδευμένο νου του, έχει μηδενική αξία, χαμηλότερη τιμή από κάτι που μπορεί να θεωρηθεί «πράγμα» ή «ζωον».\nΚι αν είχαμε να κάνουμε μόνο με σποραδικές περιπτώσεις επίδειξης ενός τέτοιου είδους εκπαιδευμένου αμοραλισμού θα έπρεπε να θεωρούμαστε «καλότυχοι». Αυτό, η πολιτική τρομοκρατική δολοφονία, είναι μόνο μια από τις μεθόδους βίας του αστικού κράτους. Έχει κι άλλες, πιο αιματηρές. Η γκάμα της βίας του αστικού κράτους φτάνει μέχρι γενοκτονίες, και τώρα απειλεί να ξεπεράσει κι αυτές – απειλεί και την συνέχεια της ζωής στον πλανήτη.\nΓιατί κάνετε πως σας νοιάζει, σαν να μην ξέρατε τίποτε κύριοι μικρομέγαλοι αστοί;\nΕσείς και το κράτος σας τους εκπαιδεύετε να δολοφονούν μ’ αυτό τον τρόπο. Για σας και το κράτος σας δουλεύουν. Του δικού σας παράδεισου φύλακες είναι αυτοί οι κέρβεροι.\nΑυτά τα παραλλαγμένα υβρίδια της ανθρώπινης φύσης είναι δικό σας έργο τέχνης…\nΑναρτήθηκε από do.b4tool8 στις 3:49 π.μ.\nΕτικέτες κρατική τρομοκρατία, Κράτος, ΜΜΕ\ndo.b4tool8 6 Νοεμβρίου 2013 - 6:55 π.μ.\nγι αυτο τίποτε\nΣημειώνουμε επίσης πως πρέπει να παρθεί υπόψην ότι η επίθεση γίνεται σε μια περίοδο όπου γίνεται προσπάθεια να οργανωθεί με τον ένα ή άλλο τρόπο η αντίσταση, οι αγώνες του λαού ενάντια στην αντιλαϊκή επίθεση. Επίσης, πραγματοποιείται σε μια περίοδο που γίνεται προσπάθεια να απομονωθεί πολιτικά με όρους μαζικής πάλης, μέσα από τη δραστηριότητα φορέων του εργατικού - λαϊκού κινήματος η εγκληματική δράση της ναζιστικής Χρυσής Αυγής."


Έτσι νομίζετε, κ. Ρίχτερ – Livethere\nΤον μάθαμε από το βιβλίο του για τη Μάχη της Κρήτης. Εμείς και άλλοι τη λέμε «Μάχη», ο Γερμανός καθηγητής Σύγχρονης Ελληνικής Ιστορίας Χάιντς Ρίχτερ στον τίτλο κάνει λόγο για «κατάκτηση». «Operation Merkur: Die Eroberung der Insel Kreta im Mai 1941» (Επιχείρηση Ερμής: η κατάκτηση της νήσου Κρήτης τον Μάιο του 1941).\nΤον μάθαμε από το βιβλίο, για το οποίο δικάστηκε στο Ρέθυμνο, με βάση τον αντιρατσιστικό νόμο και αθωώθηκε. Ορθώς, διότι η ιστορική έρευνα δεν κρίνεται σε δικαστικές αίθουσες.\nΤον υπερδραστήριο Γερμανό, που δεν μπορεί να αντισταθεί στην προβολή, τον μάθαμε από συνεντεύξεις και επανειλημμένως διατυπωμένες θέσεις για τις επανορθώσεις (τον Φεβρουάριο του 2016 μάλιστα έγραψε πως το κατοχικό δάνειο όχι απλά δεν υφίσταται, αλλά η Ελλάδα χρωστάει στη Γερμανία, διαφωτίζοντας και αξιωματούχους του ομοσπονδιακού υπουργείου Οικονομικών, υπό τον Σόιμπλε).\nΕίναι γνωστό ότι ο 80χρονος ιστορικός είναι πιο συστημικός κι από την επίσημη γερμανική γραμμή στο θέμα αυτό. Δεν εκπλήσσει, επομένως, η επανάληψη των απόψεών του στο γερμανικό ενημερωτικό πόρταλ Τ-online, όπου όμως ο συνεντευξιαστής, ιστορικός κι ο ίδιος, Μαρκ φον Λίπκε, εκφράζει αντίλογο, καταρχήν για τον πυρήνα της ιστορικής έρευνας, τις πηγές.\nΟ Ρίχτερ πετάει στον αέρα εκτιμήσεις, παρουσιάζοντάς τες σαν γεγονότα: «Έλληνες πολιτικοί είχαν ενθυλακώσει τα χρήματα των αποζημιώσεων». Αναφέρει 30.000 τόνους βιομηχανικού υλικού, αξίας άνω των 100 εκατ. μάρκων, που το 1/3 κάπου χάθηκε στον πλου προς Πειραιά και τα υπόλοιπα πουλήθηκαν για παλιοσίδερα, αλλά στα ταμεία ερημία. Απόδειξη; Ένα άρθρο του Spiegel το 1952. Δεύτερη πηγή; «Το βιβλίο μου το 2016». Mα, κι αυτό παραπέμπει μόνο στο άρθρο. «Είναι έγκυρη πηγή».\nΕίναι μία πηγή. Αρκεί; Ο ίδιος παλαιότερα για να στηρίξει την άποψή του ότι ένα μέρος των χρημάτων «φαγώθηκε» από το πελατειακό κράτος επικαλέστηκε μία πληροφορία, που του μετέφεραν σε ένα συνέδριο… κάποιοι (δηλαδή μια περιορισμένη κι ασαφή βάση δευτερογενών πηγών)… και «δεν έχω λόγο να αμφισβητήσω αυτά που μου είπαν».\nΤι συζητάμε, τότε, για έρευνα, Ιστορία, ευθύνη και μνήμη; Ας μιλήσουμε για τον καιρό, που παραμένει στη Γερμανία κλειστός για συζήτηση αξιώσεων. Ας μη μιλήσουμε για ανάπτυξη ελληνογερμανικών πρωτοβουλιών, Ιδρυμάτων και προγραμμάτων. Ας συνεχίσουμε. Δεν μπορεί να τεκμηριωθεί ότι τα ελληνικά αιτήματα έχουν παραγραφεί. Το παραδέχεται και η επιστημονική υπηρεσία της γερμανικής Βουλής. Αυτό που δεν λέει είναι ότι άλλο μετρά στα χρέη. Ποιος χρωστάει σε ποιον.\nΤης Κατερίνας Τζωρτζινάκη – naftemporiki.gr


Ποιους αφορά η επιστροφή χρημάτων από τη ΔΕΗ;\nΣτους καλοπληρωτές των λογαριασμών ηλεκτρικού ρεύματος θα «χαρίζει» επιστροφή μέρους των κερδών της η Δημόσια Επιχείρηση Ηλεκτρισμού (ΔΕΗ), ανακοίνωσε χθες βράδυ ο πρόεδρος και διευθύνων σύμβουλος της ΔΕΗ, Εμμανουήλ Παναγιωτάκης.\nΌπως δήλωσε ο κ. Παναγιωτάκης στο βραδινό δελτίο της ΕΡΤ 1, η σχετικά απόφαση θα ληφθεί εντός της εβδομάδας και σημείωσε ότι η επιστροφή αυτή στους συνεπείς καταναλωτές της ΔΕΗ, θα είναι «κάτι πάνω από το συμβολικό».\nΓι” αυτό το λόγο, η ΔΕΗ είχε ζητήσει από τη ΡΑΕ να απαγορεύει την αλλαγή παρόχου αν προηγουμένως δεν εξοφλείται ο λογαριασμός, αίτημα που η ΡΑΕ απέρριψε, προκαλώντας την έντονη αντίδραση της ΔΕΗ που επιδιώκει αναθεώρηση της απόφασης.\nΟι κατασκευασμένοι Πρωθυπουργοί της Ελλάδας!\nΑυτός ο νέος πέθανε και επανήλθε μετά από 20 λεπτά. Ακούστε τι λέει για τον άνδρα που…\nΈλα στη θέση μου – Επεισόδιο 137, 138, 139, 140, 141, 142 – B κύκλος


Οδηγίες προς ναυτιλομένους (3) - 30 καφενεία του Αιγαίου - Greek Gastronomy Guide\nΟδηγίες προς ναυτιλομένους (3) - 30 καφενεία του Αιγαίου\nΤι κι αν οι πληροφορίες και οι ειδήσεις έρχονται σήμερα από το internet, οι παρέες αφωσιώνονται στην τηλεόραση και στο facebook, τι κι αν η απομόνωση, ο ιδιωτισμός αλλά και οι σύγχρονες καφετέριες τα απειλούν επικίνδυνα. Σε πείσμα των καιρών πολλά καφενεία ανθίστανται και διατηρούν την γοητεία τους και την ατμόσφαιρα ενός σπουδαίου κόσμου που χάνεται, αλλά το παλεύει.\nΠροφανώς στο οδοιπορικό πρωταγωνιστούν τα καφενεία της Λέσβου, της Αμοργού και της Κρήτης, αφού εδώ είναι οι τόποι όπου ανθίσαν και συντηρούνται ακόμα οι χώροι αλλά κυρίως κι ο τρόπος ζωής που τα έθρεψε. Οπουδήποτε αλλού οι καφετέριες με τα φρέντο και τις φραπεδιές κυριάρχησαν. Κι αν δείτε ότι λείπουν καφενεία σας αγαπημένα, σημαίνει ότι δεν έχω ακόμα επισκεφθεί τα νησιά όπου βρίσκονται όπως π.χ τα Κύθηρα, την Κω (έχει πανέμορφα)… Αλλά κοντός ψαλμός αλληλούια…\nΑπό τα πιο μεγάλα και μεγαλοπρεπή καφενεία της Λέσβου, δωρεά του Ιωάννη Αθανασιάδη ελληνοδιδάσκαλου στο Μεγάλο Ρεύμα της Πόλης και συγγραφέα, που επέστρεψε στη γενέτειρά του και επιδόθηκε σε κοινωνικό έργο αξιόλογο. Το Αθανασιάδειον καφενείο στην Αγορά του Πλωμαρίου το έκτισε το 1902, ώστε με τα εισοδήματα που θα προέκυπταν από την λειτουργία του να ενισχύοντο τα σχολεία. Το μέγεθος του χώρου συνέβαλε ώστε στο καφενείο αυτό να μπορούν να γίνονται λαϊκές συνελεύσεις, πολιτικές συγκεντρώσεις, μουσικές εκδηλώσεις, ενώ παλιότερα δίδοντο παραστάσεις περιοδευόντων θιάσων ή γίνονταν κινηματογραφικές προβολές.\nΤο καφενεδάκι της κυρα-Ρήνης στην Αγιάσο\nΣτο μέσο της διαδρομής Πολιχνίτος-Μυτιλήνη στο ύψος της διασταύρωσης προς Αγιάσο, βρίσκεται το καφενεδάκι της κυρά Ρήνης, το πιο όμορφο ίσως από όλα τα καφενεία του Αιγαίου Αρχιπελάγους. Η Κυρά Ρήνη, η πρώην «χρυσοχέρα» του καφενείου, έχει περάσει τα 95 χρόνια ζωής. Την τέχνη της στα γλυκά του κουταλιού και στον καφέ, συνεχίζει πλέον η κόρη της, η κ. Αφροδίτη Ακαμάτου και ο εγγονός της.«Μέχρι και ο Θεόφιλος, ο ζωγράφος, ερχόταν εδώ. Ο παππούς μου τον τάιζε και αυτός ζωγράφιζε…», λέει η κ. Αφροδίτη, μιλώντας για την ιστορικότητα του μαγαζιού.\nΤο Πανελλήνιον είναι ένα από τα ιστορικά καφενεία της Μυτιλήνης, και μαζί με το διπλανό του Κρυστάλ (έχει κλείσει), άνοιξαν στις αρχές του περασμένου αιώνα, γύρω από τον επιβλητικό Άγιο Θεράποντα. Περάσαν τα χρόνια ήρθε η φθορά, κάποια χρόνια είχε κλείσει και στα τέλη της δεκαετίας του 2000 το Πανελλήνιον ξαναλειτούργησε μετά από μιά προσεγμένη ανακαίνιση… Παρατήρησα ανθρώπους μοναχικούς να απολαμβάνουν την ηρεμία τους, συνταξιούχους να παίζουν τάβλι ή να συζητούν, κυρίες μεσήλικες να πίνουν το τσάι τους, νεαρές κοπελιές να χαριεντίζονται πίνοντας το καπουτσίνο τους, ξένοι επισκέπτες να χαζεύουν και άλλοι πολλοί να χαίρονται τα γλυκά τους και τους μεζέδες τους , ενώ κάποιοι νέοι να σερφάρουν στο ίντερνετ. Μού δημιουργήθηκε η αίσθηση ότι εδώ μπορούν να συνυπάρξουν πολλές γενιές και αυτό εμένα προσωπικά μ’ αρέσει πολύ.\nΤο καφενείο Στέκι στην Αγιάσο\nΤο Στέκι βρίσκεται στο κέντρο της Αγιάσου, απέναντι από το καφενείο της Καφενταρίας. Αυτό που σου τραβάει την προσοχή είναι ο τολμηρός συνδυασμός των χρωμάτων στους τοίχους του (κόκκινο-κίτρινο και θαλασσί). Ο Θεοφάνης μού φερε το καραφάκι μου- αυτή τη φορά ούζο Πιτσιλαδής- με όμορφους μεζέδες. Ρόκκα, παντζάρι και ελίτσες και από πάνω ψαράκια: “χαμψοί” τρεις μαριδούλες από τον κόλπο της Καλλονής, αλευρομένες και κολλημένες σε σχήμα τρίαινας, ένα μικρό μπαρμπουνάκι, και μια ουρά από κεφαλόπουλα.\nΚαφεζυθεστιατόριο Ναυτιλία του Πρέκα, Κατάπολα Αμοργού\nΤο 1960 Νίκος Πρέκας ανέλαβε το μαγαζί από τον πατέρα του. Ήταν η εποχή που κατέφθαναν οι πρώτοι τουρίστες. Ο καφενές γίνεται ναυτιλιακό πρακτορείο – καφενείο η Ναυτιλία – αλλά και ταβέρνα το βράδυ. Σήμερα που ο κυρ-Νίκος έχει ταξιδέψει στους ουρανούς, το καφενείο το λειτουργεί η κόρη του, που το συντηρεί όπως ήταν παλιά για να θυμούνται οι παλιοί και να γνωρίζουν οι νέοι κάποια ίχνη από τα υπέροχα χρόνια της αθωότητας...\nΤο καφενείο του Πάρβα και η ζωή του ∆ημήτρη Γιαννακού, στη χώρα της Αμοργού έχει εμπνεύσει την ταινία “Πάρβας, άγονη γραμμή” του Γεράσιμου Ρήγα. Το θέμα της απλό. Η ζωή του γέροντα καφετζή Πάρβα στην Αμοργό. Η καθημερινή επανάληψη των ίδιων κινήσεων επί χρόνια. Το ψήσιμο του καφέ, δυό κοφτές κουβέντες με τους πελάτες του μαγαζιού, ατελείωτες σιωπές, το σκάψιμο στο χωράφι, το πότισμα των ζαρζαβατικών, το πήγαινε έλα στο καφενείο… Σήμερα ο Χρήστος και η Νίκη, βάστηξαν το πνεύμα του μαγαζιού, κι οι επισκέπτες, του καφενείου με χαρά ανακαλύπτουν ότι ο μύθος του καφενείου του Πάρβα με κάποιο τρόπο συνεχίζεται.\nΣτο εσωτερικό του καφενείου του Μάκη μόλις είκοσι τετραγωνικά χώρος, τέσσερα τραπεζάκια, η κουζίνα και σ’ ένα εκθετήριο λιγοστά είδη μπακάλικου, το τεζιάκι -η ξύλινη κατασκευή με τον μπλέ χρωματισμό της- θυμίζει σκηνικό τέμπλου ταπεινής αιγαιοπελαγίτικης εκκλησιάς. Ο καφετζής αφού ετοιμάσει ιεροτελεστικά τον καφέ, με την ίδια ευλαβική τελετουργία τον φέρνει στο τραπέζι, κάθεται πλάι μου και λέει την ιστορία του… Ο Μάκης Λούδαρος, μέχρι το 1975 εργαζόταν σερβιτόρος στο καφενείο “Ελλάς” στο Κολωνάκι δίπλα στο “Βυζαντινό» και γνώριζε καλά τη ζωή της Αθήνας…Θα έχουμε την χαρά να τον επισκεφτούμε τον Σεπτέμβρη (αλλά και τ’ άλλα καφενεία της Αμοργού) στα πλαίσια των εκδηλώσεων”Authentic Big Blue” και των “Amorgos Gastronomy Week”.\nΚαφενείο της Μαριγώς στις Λεύκες Πάρου\nΟι Λεύκες της Πάρου μέχρι τα τέλη του περασμένου αιώνα είχαν ίσως το ομορφότερο καφενείο των Κυκλάδων. Ήταν το παραδοσιακό καφενείο του Λουκά Λουκή στην όμορφη πλατεΐτσα του χωριού. Εδώ είχα κάνει πριν τριάντα περίπου χρόνια την “δεξίωση” του γάμου μου, μια εποχή πολύ πριν από τους σύγχρονους μεγαλοπρεπείς γάμους στα Κυκλαδονήσια. Το καφενείο έκλεισε κι η πλατεία του μαράζωσε. Προσφάτως το καφενεδάκι της Μαριγώς, που άνοιξε πριν μερικά χρόνια ένα νέο παιδί με μεράκι, ο Κωνσταντής Χανιώτης, μπροστά από τη μεγαλοπρεπή εκκλησία της Αγίας Τριάδας, ήρθε να καλύψει ένα μέρος του κενού. Εδώ παίρνει κανείς μια μυρωδιά από τις παλιές καλές εποχές των Λευκών. Βάστα γερά Κωνσταντή.\nΑν για την τουριστική Νάουσα του καλοκαιριού ο κυρ-Βαγγέλης είναι μια όαση, γι’ αυτό και το βράδυ θα δυσκολευτείς να βρεις θέση για να φας μαριδάκι, καλαμαράκι αλλά και ντοματοκεφτέδες και τα περίφημα κεφτεδάκια του, για τον χειμώνα το καφενείο του Γαβαλά είναι απλά η καρδιά της κοινωνικής ζωής του χωριού.\nΤο καλλιτεχνικό καφενείο στον Πρόδρομο Πάρου\nΟ Αντώνης και η Μαρία στο Καλλιτεχνικό Καφενείο δώσαν πνοή στο παλιό καφενεδάκι και το μεταμόρφωσαν μονομιάς. Βγάλαν τραπεζάκια και στους τρεις πεζόδρομους που συναντιώνται μπροστά του και χάρη στους μεζέδες και στην φιλοξενία τους γινήκαν περιζήτητοι στο νησί. Ο Αντώνης αναλαμβάνει να φέρει από τη θάλασσα τα θαλασσινά (φούσκες, πείνες, αχινοί) καλαμάρια, σουπιές, χταπόδια κι η χρυσοχέρα η Μαρία μόνη της μαγειρεύει (μαγειρευτά, συκωταριές,κεφτεδάκια) παίρνει τις παραγγελίες, βγάζει τους λογαριασμούς.\nΤο καφενεδάκι του Ασφονδυλίτη\nΣτην μέση της Μεγάλης Στράτας, ανάμεσα την Χώρα της Αμοργού και την Όξω Μεριά μπορεί κανείς να ξαποστάσει στο καφενεδάκι το Στέκι της Σοφίας Λιβιάκη. Στην άκρη του Ασφοντυλίτη, δυο βήματα από την εκκλησιά, σ’ ένα σπιτάκι μια σταλιά, χωρίς ρεύμα και ίχνος τεχνολογικού πολιτισμού, ψήνει στον ξυλόφουρνο ρεβίθια, κάποιες σαλατούλες και προσφέρει τις νύχτες τον Γαλαξία της Αμοργού στο πιάτο σας. Σε μια γωνιά της αυλής με τα περισσευόμενα νερά της λάτρας, ποτίζεται ένας βασιλικός, μοναδική όαση στο πετρώδες τοπίο. Να τον χαϊδέψεις, να ευωδιάσει ο τόπος και να χαρεί κι αυτός το χάδι. Και να πάρεις και συ μια μυρωδιά ενός πολιτισμού μακριά από τον πολιτισμό.\nΕλληνικό καφενείο στην Ερμούπολη της Σύρου\nΣτην καρδιά της Ερμούπολης, πάνω στην κεντρική πλατεία Μιαούλη, βρίσκεται το Ελληνικό Καφενείο. Το καφενείο είναι ένα εξαιρετικό παράδειγμα, για το πώς θα μπορούσαν να μετεξελιχθούν τα ελληνικά παραδοσιακά καφενεία, που καιρό τώρα φθίνουν γιατί δεν μπορούν να ανανεώσουν τον χαρακτήρα τους και το περιεχόμενό τους. Το καφενείο αυτό παρέλαβαν η Άννα Μαρία Μαραγκού, διατροφολόγος το επάγγελμα και ο σύζυγός της Αντώνης Δούκας και δημιούργησαν ένα πρότυπο Ελληνικό Καφενείο και το ομόρφυναν με τις επεμβάσεις τους, η δε γαστρονομική επέμβαση ήταν καταλυτική και είχε μια ξεκάθαρη Κυκλαδίτικη ταυτότητα.\nΤο παραδοσιακό καφενείο στην Πλαγιά\nΤο καφενεδάκι στην Πλαγιά, είναι ίσως το πιο αυθεντικό καφενείο της Ικαρίας, στα λουλακί χρώματα, μ’ ένα κομψό τεζιάκι (ο πάγκος του καφετζή), και μια εσοχή με καπνοδόχο για το ψήσιμο των καφέδων. Καφετζής ήταν μια γυναίκα που το πήρε από την μάννα της, και θαμώνες γυναίκες. Στην ερώτηση μου, πώς γίνεται αυτό πήρα την αφοπλιστική απάντηση, ότι πάντα στην Ικαρία οι γυναίκες σύχναζαν στα καφενεία και μάλιστα έπεσαν από τα σύννεφα όταν τους ενημέρωσα ότι πουθενά αλλού στην Ελλάδα δεν συμβαίνει αυτό. Διασταύρωσα την πληροφορία αυτή και ήταν 100% σωστή.\nΧώρος παλιός, κτίσμα αιγαιοπελαγίτικο, οι στρώσεις του ασβεστώματος δεκάδες, η λουλακί λαδομπογιά μέχρι τη μέση του ύψους των τοίχων σε ανάγλυφους σοβάδες. Δοκάρια φίδες κι αυτά λουλακί. Θύμησες από τα καφενεία των μικρών Κυκλάδων προ του 1983, όταν επί Γεννηματά σε πανηγυρική τελετή τα νησάκια ηλεκτροδοτήθηκαν. Η χαρά μου όμως για το καφενείο της Χαράς, πολλαπλασιάστηκε όταν είδα ότι οι «καφετζήδες» ήταν νέα παιδιά, ότι για πρώτη φορά μετά από πολλά χρόνια λειτούργησε και τον χειμώνα κι ότι ο «κόσμος» του καφενείου ήταν αυτός που έπρεπε. Στέκι της νεολαίας, ντόπιων και παραθεριστών, ανθρώπων που αγαπούσαν τον τόπο.\nTo καφενείο του Μουγγού, πράγματι, είναι σκέτο μουσείο. Δάπεδο παλιό μωσαϊκό, οι διακοσμητικές επιλογές στα κουφώματα και στα ντουλάπια της κουζίνας – ένα σκούρο βεραμάν που συνδυάζεται με το μπλε – τολμηρές και ενδιαφέρουσες, ενώ οι τοίχοι πνιγμένοι απο δεκάδες φωτογραφίες και παλιές ρεκλάμες. Φωτογραφίες τραβηγμένες μέσα στο μαγαζί από απίθανα γλέντια και ευχάριστες στιγμές, αλλά και φωτογραφίες ιστορικές από τον Τσε Γκεβάρα μέχρι τον αείμνηστο Κωνσταντίνο Καραμανλή. Ο κλασικός χάρτης των πρωθυπουργών της χώρας και βέβαια οι εικονογραφημένες παροιμίες για την χαρτοπαιξία και ο “πωλών τοις μετρητοίς και πωλών επί πιστώσει”.\nΟινοπαντοπωλείο Μέλισσα στην Ηρακλειά\nΤο 2015, μετά από σαράντα χρόνια ταξίδια σε Κουφονήσια και Ηρακλειά, ανακάλυψα ότι τα δυό αγαπημένα μου στέκια, που τα γνώρισα όταν ακόμα φωτίζονταν με ασετυλίνη, το μαγέρικο του Μαύρου στο Κουφονήσι και το Καφενείο-Μπακάλικο-Πρακτορείο εισιτηρίων του Βαγγέλη Γαβαλά στην Ηρακλειά, έχουν όχι μόνο τον ίδιο τίτλο, αλλά και τον ίδιο χαρακτηρισμό. «Οινοπαντοπωλείο Μέλισσα». Το Οινοπαντοπωλείο Μέλισσα στην Ηρακλειά εκτελεί πολλές υπηρεσίες ταυτόχρονα: καφενείο με τα όλα του, καφέδες, ούζα, τάβλια και χαρτοπαιξίες, πρακτορείο εισιτηρίων όλων των πλεούμενων που φτάνουν στο νησί, παντοπωλείο αθηναϊκών προϊόντων αλλά και ντόπιων που προβάλλονται σε ειδικό εκθετήριο. Eδώ θα βρεις ντόπιο μέλι θυμαρίσιο, φάβα Ηρακλειάς, τουρσιά, λικεράκια από μήλα μέχρι φραγκόσυκα, κι όλα αυτά με ετικέττα που έχει το λογότυπο του καταστήματος “Μέλισσα”.\nΤο καφενείο Κύμα στην Δονούσα\nΤο καφενείο “Κύμα” λειτουργεί από το 1948 και είναι το παλιότερο και το πιο δημοφιλές μαγαζί του νησιού. Το ‘Κύμα” είναι ταυτόχρονα καφενείο, ανοίγει από τις 7 το πρωί για να υποδεχθεί το πλοίο, όλη την ημέρα λειτουργεί ως μικρό σουπερμάρκετ, και το βράδυ σαν ταβέρνα που κλείνει αργά τη νύχτα. Άλλωστε, είναι το μοναδικό μαγαζί που λειτουργεί χειμώνα-καλοκαίρι, κι όπου μαζεύονται οι ντόπιοι για καφέ, τάβλι και κάνα χαρτάκι. Μπορεί ο Νικήτας με τον γιο του Γιώργο να κάνουν τα κουμάντα, κεντρική προσωπικότητα του καφενέ όμως είναι η γυναίκα του, η Βαγγελιώ.\nΤο καφενείο Απείρανθος στη Νάξο\nΤο καφενείο η Απείρανθος του Μ. Γλέζου και του Γ. Πολυκρέτη βρίσκεται στην Πλάτσα, την κεντρική πλατεία, που είναι τόπος ατελείωτων πολιτικών συζήτησεων. Ο Μιχάλης Γλέζος ο ένας εκ των δυό καφετζήδων είναι ο ξάδελφος του Μανώλη Γλέζου, του ανθρώπου ο οποίος στην Κατοχή μαζί με τον Απόστολο Σάντα, κατέβασαν την γερμανική σημαία με την σβάστικα από την Ακρόπολη. Οι δυο καφετζήδες εναλλάσσουν κάθε χρόνο τη διαχείριση του καφενέ.\nΚαφενείο Μαράκη στο Χαλκί της Νάξου\nΣτο Χαλκί στη μέση της δημοσιάς βρίσκεται το καφενείο του Μαράκη. Ο Γιάννης και η γυναίκα του Κατερίνα Σαλτέρη παρέλαβαν το καφενείο το 1990 από τον Μάρκο Λαμπαδάκη που τόχε από την Κατοχή και ήταν ο πρώτος που καθιέρωσε τα καταΐφια και τα γαλακτομπούρεκα, που από τότε μέχρι τις μέρες μας έμειναν το σήμα κατατεθέν του μαγαζιού. Το καλοκαίρι το καφενείο του Μαράκη επεκτείνεται στο απέναντι πεζοδρόμιο, όπου οι ντόπιοι, καθισμένοι στο στενό πεζοδρόμιο ή στα μαρμάρινα σκαλοπάτια των παρακείμενων κατοικιών πίνουν το ουζάκι τους και παρατηρούν την κίνηση, ενώ παραδίπλα σ΄ένα πλακόστρωτο σκεπασμένο από μια κληματαριά που χαρίζει την παχιά σκιά της, κάθονται οι επισκέπτες που θέλουν να απολαύσουν τον μουσακά και τα κεφτεδάκια της κυρά Κατερίνας.\nΚαφενείο Πλάζα στην Πάτμο\nΜπορεί το καφενείο του Houston να είναι το πιο φημισμένο καφενείο της Πάτμου, πλην όμως το παλαιότερο καφενείο της Σκάλας είναι το Plaza, που βρίσκεται λίγα μέτρα πιο κάτω. Και αν το Houston λόγω της ηλικίας που έχουν οι ιδιοκτήτες του δουλεύει πλέον δυο-τρεις ώρες την ημέρα, το Plaza έχει περάσει σε νέες γενιές και έχει παρόν και μέλλον. Ψηλοτάβανο με ξύλινες καφέ τράβες για οροφή, δυο πανέμορφα οξύκορφα τόξα από την τοπική καφετιά πέτρα – χαρακτηριστικό της πατινιώτικης αρχιτεκτονικής – ένα καλόγουστο ξύλινο τεζάκι που χωρίζει την ενδοχώρα του καφενείου από τον χώρο των πελατών, ξύλινα τραπεζάκια με άσπρο μάρμαρο και πολλές παλιές φωτογραφίες από το παρελθόν δημιουργούν μια πολύ ζεστή ατμόσφαιρα τον χειμώνα, όταν οι λιγοστοί πλέον θαμώνες με ουζάκι, μαριδάκι και χταποδάκι παίζουν το τάβλι τους, κάνουν τα καλαμπούρια τους, βλέπουν λίγο ποδόσφαιρο στην τηλεόραση και ευλογούν τον Θεό για την τύχη τους.\nΟ Μεγάλος Καφενές στον Πύργο της Τήνου\nΟ «Μεγάλος Καφενές» στέκει και λειτουργεί πάνω από ένα αιώνα στη μοναδική πλατεία του Πύργου – με τον μεγάλο πλάτανο – στην Τήνο. Αρχοντικό κτίριο το Μεγάλο Καφενείο, βρίσκεται δίπλα στο δεύτερο καφενείο της πλατείας το καφεζαχαροπλαστείο «Κεντρικό». Αν το Κεντρικό μαζεύει πιο πολύ τουριστικό κόσμο, μεμονωμένους ή γκρουπάκια που το τιμούν για τα γαλακτομπούρικά του, ο «Μεγάλος Καφενές» είναι η ιστορία του Πύργου. Κι αν θέλει κανείς να μάθει πληροφορίες για τον καφενέ, σού προσφέρεται πρόθυμα ένα πρόσφατο βιβλίο για τον Πύργο, όπου υπάρχει ένα σημαντικό αφιέρωμα για τον «Μεγάλο Καφενέ» και απ’ όπου μαθαίνεις απίστευτες ιστορίες.\nΤο καφενείο της Δήμητρας στην Καρδιανή Τήνου\nΜικρό το καφενεδάκι, αλλά πολλοί οι μεζέδες και τα γλυκάκια της χρυσοχέρας Δήμητρας. Τυράκια ντόπια και λούζα, φασολάκια, αγκινάρα ξυδάτη, πίτες, μαραθοκεφτέδες, κόκκορας, κοτόπουλο, κουνέλι, κατσικάκι φούρνου ενώ από γλυκάκια, διάφορα του κουταλιού, αλλά και ραβανί, σοκολατόπιτα, καρυδόπιτα, πορτοκαλόπιτα και γαλακτομπούρεκο. Το καλοκαίρι, το καφενείο της Δήμητρας επεκτείνεται. Σκαρφαλώνει πάνω στο απέναντι ταρατσάκι, όπου κάποτε βρισκόταν το καφενείο το Κέντρον, όπως φαίνεται από την μαρμάρινη επιγραφή πάνω από την είσοδο της πόρτας, και σε τέσσερα πολύχρωμα τραπέζια κάτω από μια καλαμωτή πέργολα υποδέχεται τους θαμώνες της. Τον χειμώνα πάλι, η κυρα-Δήμητρα μαζεύεται στο καβούκι της, περιορίζει τα μαγειρέματά της αλλά πάντα θα έχει κάτι για να φιλέψει κάποιον περαστικό ή να τον γλυκάνει με τα γλυκά της.\nTo καφεοινοπαντοπωλείο της Τερέζας στη Μυρσίνη της Τήνου\nΤο εσωτερικό του μαγαζιού της Τερέζας είναι μια χρωματική πανδαισία από τα εμπορεύματα του μπακάλικου, ενώ στην αυλή που είναι συνέχεια ενός δρομίσκου, κάτω από δυο πασχαλιές και μια ακακία και ανάμεσα από δυο καμάρες είναι στρωμένα σε πεζούλια χαλάκια για να εξυπηρετήσουν τους πελάτες που σερβίρονται σε 6-8 τραπέζια. Το μενού της είναι ένα τετράδιο σχολικό όπου γράφει με τα χέρια της τα πιάτα ημέρας. Από συνταγές, του πουλιού το γάλα: oι αρχικοί μεζέδες (αγκινάρες τουρσί, τυροπιτάκια, ντόπιο τυρί, λούζα, σκορδάτο λουκάνικο, ελιές, αγγουράκι) όλα δική της παραγωγή και κατόπιν φρουτάλια, κρέας σελινάτο, χοιρινό λεμονάτο, κατσικάκι λεμονάτο, κρέας κοκινιστό, μελιτζάνες στον φούρνο, μαραθοπιτάκια κλπ. κλπ.\nΤο καφεπαντοπωλείο της Κυρα-Ειρήνης στην Άνω Μεριά Φολεγάνδρου\nΤο καφενείο-μπακάλικο-μαγέρικο λειτουργεί από το πρωί ως το βράδυ και είναι το μοναδικό φαγάδικο που λειτουργεί όλο τον χρόνο. Η κυρά Ειρήνη όλη μέρα στο πόδι μαγειρεύει τα μεσημέρια και εξυπηρετεί το χειμώνα όσους δεν είναι οικογενειάρχες. Σπεσιαλιτέ της, το κλασικό πιάτο της Φολεγάνδρου, τα ματσάτα. Καθε μέρα φτιάχνει φρέσκα ματσάτα, τα ζυμώνει και τα μαγειρεύει με κυνήγι, κόκκορα, κουνέλι, κατσίκι ή χοίρο. Επίσης αξίζει να δοκιμαστούν τα γεμιστά μελωμένα κρεμμύδια, ο πατσάς (όχι ο Θεσσαλονικιός πατσάς ποδαράκια, αλλά κάτι σαν μαγειρίτσα χωρίς ρύζι), τα διάφορα πιτάκια και στο τέλος το γιαούρτι με το γλυκό τριαντάφυλλο που είναι ένα ποίημα.\nΤο καφενείο της Αναστασίας Γάλαρη\nΑνάμεσα στα μαγαζιά που διαλαλούν τα περίφημα τοπικά φιστίκια Αιγίνης, με την πρώτη κιόλας ματιά ξεχωρίζουν τα δύο καφενεία που βρίσκονται κάτω από το ιστορικό και πανέμορφο κτίριο της Δημαρχίας (1886), δίπλα στην ψαραγορά της Αίγινας. Τα παραδοσιακά καφενεία της Αναστασίας Γαλάρη και των αδελφών Μοίρα είναι από παλιά, υποχρεωτική στάση για ούζο ή καφέ, τόπος σύναξης των απομάχων, η λαϊκή Βουλή των ντόπιων. Το όμορφο μωσαϊκό, οι μελιτζανί καρέκλες, τα γαλάζια και κιτρινωπά χρώματα στους τοίχους και τα καδράκια με τις παλιές φωτογραφίες δίνουν ένα χαρακτήρα ιδιαίτερο στο καφενείο της Αναστασίας Γαλάρη. Δείχνουν το γούστο της γυναίκας που έχει βάλει διακριτικά το χέρι της στο παραδοσιακό καφενείο του πατέρα της. Είναι η Τασία μια λεβέντισσα που ισχυρίζεται ότι πρώτη αυτή επέβαλε το τσίπουρο στην παραλία!\nΣτην καρδιά της Αγοράς του Ηρακλείου, βρίσκεται από το 1924 το καφενείο-καπηλειό Σαρανταυγά, που είναι ένας σταθμός της κοινωνικής ζωής της πόλης. Μια σούδα 15 τετραγωνικών μέτρων, με τέσσερα όλα κι όλα τραπεζάκια, κι άλλα τόσα στο πεζοδρόμιο, και στους τοίχους της όλη η ιστορία του Ηρακλείου. Κείμενα του Ηρακλειώτη Μανώλη Ρασούλη, αφίσες από τον παλιό ελληνικό κινηματογράφο, ο Βέγγος, ο Γκιωνάκης, ο Χατζηχρήστος, η Βουγιουκλάκη, ξεθωριασμένες φωτογραφίες του Καζαντζίδη και ανθρώπων της πόλης που γλεντάνε. Ένας κόσμος μαγικός που όλοι αγαπήσαμε. Μια τηλεόραση πάνω από την κουζίνα σκεπασμένη με ένα κασκόλ του ΟΦΗ, που όμως όταν έχει ματς αποτραβιέται, για να απολαύσουν οι αντροπαρέες το ποδόσφαιρο. Εξαίρετοι μεζέδες, μα πάνω από όλα αυτή η παρεΐστικη ατμόσφαιρα, όπου όλα τα τραπεζάκια γίνονται μια παρέα. Η ζωή του Έλληνα.\nΚαφενείο η Καλή καρδιά στην Νύβριτο Κρήτης\nΤο καφενείο του Ευάγγελου Παπουτσάκη «Καλή καρδιά» στη Νύβριτο έχει μια ιστορία που βαστά από το 1923, κοντά στον έναν αιώνα. Είναι ίσως το μοναδικό στην Κρήτη που διατηρεί ακόμα τον διπλό χαρακτήρα καφενείο-σαμαροποιείο. Πράγματι το καφενείο του 85χρονου κυρ-Ευάγγελου, πάνω στη δημοσιά στις παρυφές του χωριού έχει δύο χώρους. Ο ένας, το τυπικό παραδοσιακό καφενείο με τους ξύλινους καναπέδες του, τα τραπεζάκια με τις χωριάτικες ψάθινες καρέκλες, την ξυλόσομπα, το τεζιάκι του καφετζή και ο άλλος, δίπλα σε ένα άλλο δωμάτιο που επικοινωνεί με εσωτερική πόρτα, το εργαστήρι του πεταλωτή-σαμαροποιού.\nΦθάνοντας στα Ανώγεια, το ξακουστό χωριό της Κρήτης στην ρίζες του Ψηλορείτη, στο δεξί σου χέρι χωμένο ανάμεσα σε δυό μουριές θα εντοπίσεις το καφενείο του Γρύλιου με τίτλο η “Πλατεία του Συντάγματος”, το παλιότερο ίσως καφενείο του χωριού. Στον εσωτερικό χώρο δεσπόζουν δυο μεγάλες φωτογραφίες του καφετζή Μίχαλου Σκουλά – η μια παρμένη πριν σαράντα χρόνια και ή άλλη σχετικά πρόσφατα – και τριγύρω τους πολλές μικρές φωτογραφίες και αποσπάσματα από εφημερίδες που αναφέρονται στην ιστορία της οικογένειας Σκουλά και των Ανωγείων.


Μιλφέϊγ με κρέμα σοκολάτας και άρωμα πορτοκαλιού | Συνταγές - Sintayes.gr\nΑρχική Σελίδα » Συνταγές » Γλυκά - Επιδόρπια » Γλυκά με Σοκολάτα » Μιλφέϊγ με κρέμα σοκολάτας και άρωμα πορτοκαλιού\nΑναρτήθηκε στις 11/08/2015 σε Γλυκά - Επιδόρπια, Γλυκά με Σοκολάτα, Συνταγές\nΈνα υπέροχο, πάντα ευπρόσδεκτο, δροσερό και ανάλαφρο Μιλφέϊγ με σοκολατένια κρέμα και άρωμα πορτοκαλιού. Ένα αγαπημένο γλύκισμα, για την οικογένεια και τους επισκέπτες σας.\n2 αυγά + 6 κρόκοι αυγών\nΣε μια κατσαρόλα βάζετε το γάλα, τη κρέμα γάλακτος και το ξύσμα πορτοκαλιού και το τοποθετείτε σε χαμηλή φωτιά.\nΣε ένα μπολ βάζετε τα ολόκληρα αυγά και τους κρόκους και τα χτυπάτε ελαφρώς. Προσθέτετε σταδιακά τη ζάχαρη και το αλεύρι, ανακατεύοντας διαρκώς μέχρι να ομογενοποιηθούν τα υλικά.\nΠριν έλθει το μείγμα γάλακτος σε σημείο βρασμού, ρίχνετε το 1/3 στο μπόλ με το μείγμα αυγών και ανακατεύετε καλά. Μόλις ενσωματωθούν τα υλικά ρίχνετε το μείγμα στη κατσαρόλα με το υπόλοιπο μείγμα γάλακτος και ανακατεύετε σε χαμηλή θερμοκρασία μέχρι να δέσει η κρέμα.\nΜόλις δέσει η κρέμα και αρχίσει να κοχλάζει, κατεβάζετε τη κατσαρόλα από τη φωτιά και προσθέτετε τα κομμάτια σοκολάτας. Αφήνετε για 5 λ να σταθεί και μετά ανακατεύετε μέχρι να λιώσει τελείως η σοκολάτα και έχετε μια λεία σοκολατένια κρέμα.\nΡίχνετε το μείγμα σε μπολ και σκεπάζετε τη σοκολατένια κρέμα με μεμβράνη έτσι ώστε να εφάπτεται με την επιφάνεια της και την αφήνετε να κρυώσει. Μόλις κρυώσει τη χτυπάτε με σύρμα ή με μίξερ για να αφρατέψει και για να πετύχετε μια απολύτως λεία υφή.\nΑπλώνετε 2 φύλλα σφολιάτας στα δύο ταψιά του φούρνου και τρυπάτε την επιφάνειά τους με ένα πιρούνι πολλές φορές. Τα ψήνετε σε προθερμασμένο στους 160 βαθμούς φούρνο στον αέρα για 25 λ. Τα βγάζετε από το φούρνο, τα αναποδογυρίζετε μέσα στο ταψί, τα πιέζετε να φύγει ο αέρας και τα ξαναψήνετε για άλλα 25 λ. [Στο μέσον του χρόνου ψησίματος αλλάζετε τα ταψιά το επάνω κάτω]\nΌταν ψηθούν κόβετε το 1/3 από το κάθε φύλλο σφολιάτας κάθετα από τη μικρή μεριά της σφολιάτας, δημιουργώντας δύο μισά ορθογώνια κομμάτια και δύο τετράγωνα.\nΑπλώνετε τη μισή ποσότητα κρέμας πάνω στο ένα τετράγωνο φύλλο σφολιάτας. Σκεπάζετε τη κρέμα με τα δύο μισά φύλλα. Συνεχίζετε με το στρώσιμο της άλλης μισής ποσότητας κρέμας και καλύπτετε με το δεύτερο τετράγωνο φύλλο σφολιάτας. Πασπαλίζετε με κακάο ή ζάχαρη άχνη.\nΠηγή / Φωτό\nΣυνταγή: Μιλφέϊγ με κρέμα σοκολάτας και άρωμα πορτοκαλιού\nTags: γλυκά γλυκά με σοκολάτα επιδόρπια Μιλφέϊγ συνταγές φούρνου


Κορονοϊός: 89 νέα κρούσματα στην Αιτωλοακαρνανία, 5.087 σε όλη την χώρα - ΣΥΝΕΙΔΗΣΗ\nΣΥΝΕΙΔΗΣΗΑιτωλοακαρνανιαΚορονοϊός: 89 νέα κρούσματα στην Αιτωλοακαρνανία, 5.087 σε όλη την χώρα\n10 Δεκ 2021 17:42 10 Δεκ 2021 ΣΥΝΕΙΔΗΣΗ Αιτωλοακαρνανια, Ελλαδα, Ζωη & Υγεια, Κοινωνικα Νεα\n89 νέα κρούσματα κορονοϊού ανακοίνωσε σήμερα 10/12/21 ο ΕΟΔΥ στην Αιτωλοακαρνανία και 5.089 σε όλη την χώρα! Στο πλαίσιο της ανακοίνωσης ο ΕΟΔΥ γνωστοποίησε ακόμη πως υπάρχουν σε πανελλαδικό επίπεδο 702 διασωληνωμένοι, ενώ σήμερα σημειώθηκαν 103 θάνατοι.\nΟ ΕΟΔΥ ανακοίνωσε ότι τα νέα εργαστηριακά επιβεβαιωμένα κρούσματα κορωνοϊού που καταγράφηκαν τις τελευταίες 24 ώρες είναι 5.087 , εκ των οποίων 12 εντοπίστηκαν κατόπιν ελέγχων στις πύλες εισόδου της χώρας.\nΟ μέσος όρος εισαγωγών του επταημέρου είναι 417 ασθενείς.Η διάμεση ηλικία των κρουσμάτων είναι 38 έτη (εύρος 0.2 έως 106 έτη), ενώ η διάμεση ηλικία των θανόντων είναι 78 έτη (εύρος 0.2 έως 106 έτη).\nΣφοδρή σύγκρουση οχημάτων στο Αγρίνιο – Είχαν Άγιο οι οδηγοί! (ΔΕΙΤΕ ΦΩΤΟ)


Η σφαγή της Χίου | ΕΛΛΑΣ\n← Ο θρυλικός «Άρης» του ’21 στο «καρνάγιο» του ΕΜΠ\nἙλληνική κρατική τηλεόραση! →\nΣτις 27 Απριλίου 1821 ο Υδραίος Ιάκωβος Τομπάζης φτάνει στη Χίο με 25 πλοία με σκοπό να παρακινήσει τους Χιώτες να εξεγερθούν κατά των Τούρκων. Στέλνει κάποιον ψαριανό να μεταφέρει το μήνυμα της επανάστασης στην ύπαιθρο και στα χωριά , γιατί γνώριζε την αντίθετη στάση των προκρίτων και των κατοίκων της πόλης. Τρεις Δημογέροντες πήγαν «στου πασά τη βρύση» και επικοινώνησαν μαζί του κρυφά. Εξήγησαν τους λόγους που δεν μπορούσαν να δώσουν βοήθεια, επειδή ο περισσότερος πληθυσμός ήταν άοπλος, άπειρος και απροετοίμαστος. Επίσης του εξήγησαν ότι οι επιπτώσεις στον πληθυσμό των Ελλήνων κατοίκων της Χίου, όπως και των άλλων Χιωτών που είχαν εγκατασταθεί εκτός του νησιού(Κωνσταντινούπολη, Σμύρνη), θα ήταν τραγικές. Έτσι παρακάλεσαν τον Τομπάζη να φύγει από το νησί. Μετά από 3 μέρες ο στόλος εγκατέλειψε άπρακτος το νησί.\nΤο Σάββατο 11 Μαρτίου του 1822 ο Αρχηγός της επανάστασης στη Σάμο , Λυκούργος Λογοθέτης, φτάνει στη Χίο με το Χιώτη Μπουρνιά και με 2500-4500 άνδρες (ο στόλος ήταν 8 μπρίκια και 30 βοηθητικά πλοία). Η απόβαση του Λογοθέτη έγινε ταυτόχρονα στον κόλπο της Αγίας Ελένης και στην Αγκάλη. Στο εντωμεταξύ είχαν ειδοποιηθεί αρκετοί Χιώτες , οι οποίοι έσπευσαν να ενωθούν με τους άνδρες του Λογοθέτη.\nΟ Βαχήτ Πασάς στέλνει δύο τμήματα στρατού, ένα για να εμποδίσει την απόβαση και ένα άλλο στον Κάμπο, για να πλευροκοπήσει την αποβατική δύναμη του Λογοθέτη. Αρχικά οι μάχες γέρνουν προς την πλευρά των Ελλήνων. Οι Τούρκοι αναγκάζονται να κλειστούν στο κάστρο. Ο Μπουρνιάς με τους στρατιώτες του χτυπούν τους Τούρκους από το Παλαιόκαστρο (σημερινά σχολεία Βουνακίου). Στο ύψωμα της Παναγίας Τουρλωτής μια ομάδα από Σαμιώτες κανονιοβολούν την πόλη. Άλλοι επαναστάτες οχυρώνονται στο «Ψωμί» (Μπέλλα Βίστα), στο λόφο «Ασωμάτων» (Ευαγγελίστρια) και στον κάτω Γιαλό.\nΤο Μεγάλο Σάββατο, 1η Απριλίου 1822 καίγεται η Σχολή της Χίου, σφαγιάζονται σχεδόν όλοι, ακόμα και οι λεπροί. Ο Βαχήτ Πασάς είχε εκδώσει διαταγή ότι όσες γλώσσες και αυτιά του πήγαιναν, τόσα περισσότερα κέρδη θα είχαν.\nΣτις 2 Απριλίου 1822 (Πάσχα) μπαίνουν οι Τούρκοι(15000 άνδρες) στο μοναστήρι του Αγίου Μηνά από ένα μικρό άνοιγμα που υπήρχε στον περίβολο και σφαγιάζουν τους 3000 Χιώτες που είχαν κρυφτεί. Στη συνέχεια πυρπολούν το μοναστήρι. Την ίδια μέρα το ίδιο γεγονός γίνεται και στη Νέα Μονή. Η κατάσταση γενικεύεται και σε άλλα χωριά της Χίου. Οι Σαμιώτες εγκατέλειψαν τη Χίο και έπλευσαν προς τα Ψαρά.\nΤην Τετάρτη 5 Απριλίου του 1822 βγάζει ανακοίνωση ο Καρά Αλής, πως όσοι Χιώτες παραδώσουν τα όπλα τους και επιστρέψουν στην πόλη , θα αφεθούν ελεύθεροι (αμνηστία). Μάλιστα εξασφάλισαν οι Τούρκοι και επιστολή του φυλακισμένου Μητροπολίτη και των Δημογερόντων , η οποία ανέφερε τις ειλικρινές προθέσεις των Τούρκων. Οι πρόξενοι της Αγγλίας, της Αυστρίας και της Γαλλίας ανέλαβαν να μεταφέρουν την πρόταση στους Χιώτες και να τους πείσουν. Οι Χιώτες εμπιστεύθηκαν τους πρόξενους και άρχισαν να επιστρέφουν και να παραδίδουν τα όπλα τους. Βέβαια, όπως ήταν αναμενόμενο, οι Τούρκοι αθέτησαν το λόγο τους και άρχισαν να σφάζουν όσους κατέβαιναν στην πόλη. Η μεγάλη σφαγή συνεχίστηκε και στην κεντρική Χίο(Βροντάδο , Πιτυός, Θυμιανά και μετά Βορειόχωρα). Στο ακρωτήρι του Κάβο Μελανιός, απέναντι από τα Ψαρά βρήκαν καταφύγιο περίπου 10.000 Χιώτες και περίμεναν τα ψαριανά πλοία να τους μεταφέρουν στα Ψαρά. Δυστυχώς όμως η μεγάλη θαλασσοταραχή τους στάθηκε εμπόδιο και σφαγιάσθηκαν σχεδόν όλοι από τους Τούρκους με απερίγραπτη λύσσα. Ήταν τόσο πολύ το αίμα των αθώων, που η θάλασσα «μελάνιασε» γύρω από τον κάβο και την παραλία.\nΣτις 18 Απριλίου στην Κωνσταντινούπολη σφαγιάζονται 3 Χιώτες όμηροι (Ράλλης, Σκυλίτζης , Ροδοκανάκης) και άλλοι 60 Χιώτες επιφανείς. Στις 23 Απριλίου του 1822 απαγχονίζονται στην τάφρο του κάστρου της πόλης ο μητροπολίτης Πλάτων, ο διάκονός του Γαρρής και 9 πρόκριτοι. Στη συνέχεια θανατώνονται με τον ίδιο τρόπο και οι δημογέροντες που ήταν φυλακισμένοι ανά δέκα. Τα σκοτωμένα σώματά τους χλευάζονται από τους Τούρκους, οι οποίοι τα ρίχνουν μετά στη θάλασσα.\nΛίγες μέρες μετά την καταστροφή, σχεδιάστηκε ναυτική επίθεση του στόλου των τριών ναυτικών νησιών εναντίον του Τουρκικού στόλου στο στενό του Τσεσμέ. Στις 18 Μαΐου πραγματοποιήθηκε η πρώτη επίθεση . Οι Έλληνες έκαναν αρκετές ζημιές στον Τουρκικό στόλο , αλλά απέτυχαν να πυρπολήσουν τη ναυαρχίδα του Καρά Αλή.\nΤην 1η Ιουνίου του 1822 ο Κωνσταντίνος Κανάρης μαζί με τον Ανδρέα Πιπίνο και 40 ψαριανούς ξεκίνησαν από τα Ψαρά με 2 πυρπολικά και 4 περιπολικά πλοία και αφού μετάλαβαν των Αχράντων Μυστηρίων, μπήκαν στο στενό της Χίου με βόρειο άνεμο. Κρύφτηκαν και περίμεναν να βραδιάσει. Τέλειωνε τότε το ραμαζάνι των Τούρκων και ξεκινούσε η γιορτή του μπαϊραμιού. Στην τουρκική ναυαρχίδα επικρατούσε χαρά και κέφι με πολλούς καλεσμένους και κάποιες δυστυχισμένες αιχμάλωτες, περίπου 2000 άτομα. Τότε τα δύο πυρπολικά κατάφεραν να μπουν ανάμεσα στα τουρκικά πλοία. Ο Κανάρης κατευθύνθηκε κατά την ναυαρχίδας του Καρά Αλή, ενώ ο Πιπίνος κατά της υποναυαρχίδας. Ο Κανάρης τα κατάφερε να πυρπολήσει την ναυαρχίδα , ενώ ο Πιπίνος δεν τα κατάφερε, γιατί βιάστηκε και έγινε αντιληπτός από τους Τούρκους. Η ναυαρχίδα όμως τυλίχθηκε στις φλόγες και μετά ανατινάχθηκε, σκοτώνοντας και τον Καρά Αλή.\nΣτις 7 Ιουνίου εξαπολύεται και τρίτο γιουρούσι των μαινόμενων Τούρκων στα Μαστιχοχώρια και ολοκληρώνεται η καταστροφή του νησιού. Το νησί ερημώθηκε. Οι Τούρκοι έφεραν από τον Τσεσμέ άλλους 600 Χριστιανούς για να μαζέψουν τη μαστίχα. Αυτοί όμως αγνοούσαν την καλλιέργειά της και οι Τούρκοι αναγκάστηκαν να αφήσουν ελεύθερους αρκετούς Μαστιχοχωρίτες για να καλλιεργήσουν τους σχίνους.\nΗ καταστροφή της Χίου συγκλόνισε όχι μόνο τον Ελληνισμό, αλλά και όλη την Ευρώπη. Οι εφημερίδες έγραφαν άρθρα εκφράζοντας τον αποτροπιασμό τους για τη μεγάλη σφαγή. Βιβλία κυκλοφορούσαν στην Αγγλία, Γαλλία , Γερμανία και οι φιλέλληνες προσπαθούσαν να ευαισθητοποιήσουν την κοινή γνώμη για να βοηθήσουν τα θύματα. Από τη μεγάλη σφαγή της Χίου εμπνεύστηκε ο μεγάλος Γάλλος ζωγράφος Ντελακρουά και ο Βίκτωρ Ουγκώ στο ποίημά του «Το Ελληνόπουλο».\nΒόλια, μπαρούτι θέλω. Νά. (Βίκτωρ Ουγκώ)\nThis entry was posted in ΕΛΛΑΔΑ, ΕΛΛΑΣ, ΙΣΤΟΡΙΑ and tagged Ανδρέας Πιπίνος, Βίκτωρ Ουγκώ, Δημήτριος Υψηλάντης, Ιάκωβος Τομπάζης, Κωνσταντίνος Κανάρης, Καρά Αλής, Ντελακρουά, Σχολή της Χίου, Τούρκοι, Χίος, ελληνισμός, λεηλασίες, μητροπολίτης Πλάτων. Bookmark the permalink.


Valet Parn - Riddle Figure - Mousikes Ebeeries\nΑρχική Παρουσιάσεις Valet Parn – Riddle Figure\nValet Parn – Riddle Figure\nΈχει μαλλιάσει η γλώσσα μου να το λέω με όλους τους τρόπους, ότι η Ελληνική σκηνή πρέπει να σταματήσει αντιμετωπίζεται με προκατάληψη από τους ίδιους τους Έλληνες, γιατί και αξιόλογους μουσικούς διαθέτει, αλλά και κυκλοφορεί ποιοτικότατους δίσκους. Ευτυχώς τα τελευταία 10 (τουλάχιστον) χρόνια η κατάσταση έχει αλλάξει προς το καλύτερο, με αποτέλεσμα όλο και περισσότερα γκρουπ απ τη πατρίδα μας να έρχονται στην επιφάνεια, όχι μόνο εντός, αλλά και εκτός συνόρων.\nΤους Valet Parn δε τους ήξερα. Μετά από ένα κομμάτι τους που άκουσα τυχαία τους έμαθα, και τους έμαθα καλά, έστω και με μικρή καθυστέρηση (ο δίσκος κυκλοφόρησε τον Γενάρη του 2011), αλλά κάλιο αργά παρά ποτέ! Το είδος που κινούνται είναι το progressive (με την έννοια του ανοιχτόμυαλου) rock-metal, με πολύ φρέσκια οπτική. Ενσωματώνουν διάφορες τάσεις στη μουσική τους, από thrash και nu metal (τι άκυρος όρος), μέχρι power, με τρόπο πολύ όμορφο. Όλες οι συνθέσεις έχουν κάτι να σου πουν, αρκεί να τους δώσεις το χρόνο τους. Κομμάτια όπως τα “Morpheus Fever”, “Till We Rise” (το αγαπημένο μου), “Dark Room Conjurοr”, “Riddle Figure” και “Fear the Bullet” αποκλείεται να μη σου αρέσουν. Αν τα είχαν γράψει Σουηδοί ή Αμερικάνοι θα έβλεπες να τα εκθειάζουν παντού. Η αξία τους όμως είναι αναμφισβήτητη.\nΙδέες που κρατάνε το ενδιαφέρον αμείωτο με εναλλαγές ρυθμών και διαφορετικές διαθέσεις. Πορωτικά riffs από τον Γιώργο Εμμανουήλ και τον Jimmy Haursen στις κιθάρες, στιβαρό rhythm section και μοντέρνα φωνητικά από τον Steve Venardo, με χρώμα, εύρος και συναίσθημα. Η απόδοση όλων των μελών είναι πολύ καλή και υπάρχει διάχυτη η ορμή και η διάθεση. Αν έπρεπε να πω κάτι αρνητικό για αυτή τη κυκλοφορία, θα είναι για τη μικρή της διάρκεια (35 περίπου λεπτά) και αυτό γιατί σίγουρα δε “χορταίνεις” μουσικά και θες και άλλο.\nΟι Valet Parn παίρνουν πολύ σοβαρά αυτό που κάνουν και φαίνεται ότι δούλεψαν επαγγελματικά για να μας παρουσιάσουν κάτι αξιόλογο. Εδώ αξίζει να σημειώσουμε την πολύ καλή παραγωγή του άλμπουμ (υπεύθυνος ο Φώτης των Septic Flesh στα Devasoundz studios), καθώς και το ότι τα παιδιά το κυκλοφόρησαν μόνοι τους, χωρίς την υποστήριξη κάποιας δισκογραφικής. Κάτι που δείχνει ότι αν έχεις θέληση ξεπερνάς όλα τα εμπόδια! Όλη η εικόνα που δείχνουν είναι ότι δεν σκοπεύουν να αρκεστούν στην όποια εγχώρια επιτυχία, αλλά ότι στοχεύουν και στο εξωτερικό. Η φρέσκια τους ματιά σε μουσικά είδη που δεν παίζονται για πρώτη φορά, η ποικιλία ήχων αλλά και η ορμή τους, δημιουργούν προσδοκίες για τη συνέχεια. Πραγματικά αξίζουν την προσοχή σου! Αλήθεια, σου είπα ότι είναι ο πρώτος δίσκος τους;\nΠροηγούμενο άρθροΑκούστε το καινούριο κομμάτι των Angelwitch!\nΕπόμενο άρθροΟ Γιάννης Χαρούλης στη κεντρική σκηνή του Σταυρού Του Νότου\n«ΜΑΝΟΣ ΛΟΙΖΟΣ – ΜΕΤΑ» | ΝΕΟ ALBUM\nΒΕΒΗΛΟΣ – ΑΧΕΡΟΝΤΑΣ | ΝΕΟ ΤΡΑΓΟΥΔΙ\nΜελίνα Κανά – Θέμης Καραμουρατίδης | «Σπίθα» | Νέο άλμπουμ


Nokia X71 είναι το πρώτο smartphone της HMD Global με οπή | PHONEGR TECH BLOG\nHome / hardware / news / phoengr / tech / Nokia X71 είναι το πρώτο smartphone της HMD Global με οπή\nNokia X71 είναι το πρώτο smartphone της HMD Global με οπή\nOMAΔΑ UNWIRED Σάββατο, Απριλίου 20, 2019 hardware , news , phoengr , tech Edit\nΠρόκειται για την πρώτη συσκευή της HMD Global που διαθέτει οθόνη με «οπή» (punch hole) για την εμπρόσθια κάμερα, καθώς και το πρώτο κινητό της σειράς X που λανσάρεται εκτός της Κινέζικης αγοράς. Η εμπρόσθια κάμερα βασίζεται σε αισθητήρα 16 Megapixels.\nΤο νέο mid-ranger Nokia X71 διαθέτει οθόνη LCD IPS με ανάλυση Full HD+ (2520 x 1080 pixels) με διαγώνιο 6,39 ιντσών και εντυπωσιακό «screen-to-body» ratio στο 93%. Στο εσωτερικό της συσκευής υπάρχει το Qualcomm Snapdragon 660 SoC σε συνδυασμό με 6GB RAM και 128GB αποθηκευτικού χώρου, που είναι επεκτάσιμος έως και κατά 256GB μέσω κάρτας μνήμης microSD.\nΗ κύρια κάμερα είναι τριπλή, και βασίζεται σε αισθητήρες των 48 Megapixels, 8,0 Megapixels και 5,0 Megapixels με την δεύτερη να είναι ευρυγώνια και την τρίτη να λειτουργεί ως αισθητήρας βάθους. Δίπλα στις κάμερες που βρίσκονται σε κάθετη διάταξη υπάρχει το φλας ενώ ακριβώς κάτω ο αισθητήρας δακτυλικών αποτυπωμάτων. Στον εξοπλισμό του Nokia X71 υπάρχει και υποδοχή 3.5mm για ακουστικά ενώ η μπαταρία του διαθέτει χωρητικότητα 3500mAh (υποστηρίζεται fast charging στα 18W).\nΤο λογισμικό του Nokia X71 που είναι μία Android One συσκευή βασίζεται στο Android 9.0 Pie. Θα κυκλοφορήσει στις 30 Απριλίου με τιμή TWD 11.900 (κοντά στα €345). Σύμφωνα με πληροφορίες, η συγκεκριμένη συσκευή θα κυκλοφορήσει ως Nokia 8.1 Plus στην Ευρωπαϊκή αγορά, οπότε το πιθανότερο είναι να μας απασχολήσει ξανά σύντομα.


Ο Αντώνης Ρέμος επέστρεψε χθες στη σκηνή μετά από δύο χρόνια [βίντεο] | Sigmalive Magazine\nΗ πανδημία του κορωνοϊού είχε σαν αποτέλεσμα, εδώ και δύο χρόνια, ο δημοφιλής τραγουδιστής Αντώνης Ρέμος να μπει σε... απραξία. Όμως χθες έκανε την πρώτη του συναυλία μετά από καιρό, όμως η επιστροφή του στη σκηνή, έγινε στον απόηχο των θανάτων του Μίκη Θεοδωράκη και του Mad Clip.\nΧθες βράδυ, λοιπόν, ο Αντώνης Ρέμος εμφανίστηκε στο Κατράκειο Νίκαιας και εκεί τον περίμεναν και οι δημοσιογράφοι με τον τραγουδιστή να κάνει δηλώσεις πριν ανέβει στη σκηνή και να αναφέρεται και στους θανάτους των Μίκη Θεοδωράκη και Mad Clip.\nΤον δε Μίκη είχε την ευκαιρία να τον γνωρίσει από κοντά, το δε Mad Clip είπε πως δεν είχε την τύχη να τον γνωρίσει αλλά συγκλονίστηκε με τον τρόπο που έχασε τη ζωή του.\n«Δηλώνω παρών να συνεχίσω το έργο του Μίκη Θεοδωράκη» είπε για τον μεγάλο συνθέτη ενώ για τον Mad Clip δήλωσε: «Όπως και με τον Παντελή (σ.σ. Παντελίδη) δεν τους δόθηκε δεύτερη ευκαιρία. Τα νέα παιδιά πρέπει να ξέρουν ότι μπορεί να μην τους δοθεί δεύτερη ευκαιρία γι’ αυτό πρέπει να προσέχουν».\n«Μετά από 2 χρόνια απραξίας καλούμαι να ξαναθυμηθώ τα τραγούδια. Είχα πάρα πολλές μεταπτώσεις» είπε.\nΟ τραγουδιστής μίλησε όμως και για την κόρη του, Ελένη: «Με αγχώνει όταν είναι η κόρη μου στο κοινό. Με άκουσε πρώτη φορά όταν ήταν 2 χρονών στην Πάτρα. Τώρα αρχίζω και το δουλεύω μέσα μου. Δεν τραγουδάει. Πιο πολύ με το μπαλέτο ασχολείται, με την ενόργανη. Είναι ακόμα πολύ μικρή, 6,5 χρονών». Όσο για δεύτερο παιδί, «στην επόμενη καραντίνα» είπε με χιούμορ.\nΔείτε και πλάνα από τη χθεσινή συναυλία του\nA post shared by Lisa Abigail (@abigail_uk)


Ντόρα, όπως Χίλαρι… – Politis Online | Νέα από την Ελλάδα και τον Κόσμο\nHome / Editorial / ΑΡΘΡΟΓΡΑΦΙΑ / Ντόρα, όπως Χίλαρι…\nΝτόρα, όπως Χίλαρι…\nΔημοσιεύθηκε\tΔεκέμβριος 12, 2009, 12:05 μμ\n«Πολλούς Ομπάμα απέκτησε τελευταία η χώρα. Εγώ πάντως στο μπόι ρίχνω δυο κεφάλια στη Χίλαρι». Αυτό έλεγε η Ντόρα χαμογελώντας σε ένα δημοσιογραφικό πηγαδάκι, όταν ήταν καβάλα στ΄ άλογο. Ακριβώς έναν μήνα πριν από την κρίσιμη αναμέτρηση με τον Αντώνη Σαμαρά, τότε που οι δημοσκοπήσεις έδειχναν ότι η πρώην υπουργός Εξωτερικών θα κάνει περίπατο στον δρόμο για την ηγεσία. Και τα έλεγε για να ξορκίσει τον ενδόμυχο φόβο της που ήταν το «σύνδρομο Χίλαρι».\nΈνας φόβος που στις 29 Νοεμβρίου έγινε εφιάλτης. Είναι αλήθεια ότι πάντα είχε αυτό τον φόβο η Ντόρα Μπακογιάννη. Τον ίδιο φόβο είχε και το επιτελείο της. Μάλιστα, ένας έμπιστος συνεργάτης της- άσος στην επικοινωνία- τον περασμένο χειμώνα είχε προβλέψει ακριβώς αυτό που συνέβη και της είπε επί λέξει: «Θα γίνετε αρχηγός με μία προϋπόθεση: οι ψηφοφόροι να μη σας αντιμετωπίσουν όπως την Κλίντον. Εσείς θα χάσετε μόνο αν βρεθεί στον δρόμο σας ένας ανατρεπτικός νέος πολιτικός. Ένα μείγμα του Άρη Σπηλιωτόπουλου και του Κωστή Χατζηδάκη». Τελικά συνέβη το χειρότερο: ο Αντώνης Σαμαράς, παλαιότερος πολιτικός από την Ντόρα, με 14 χρόνια πολιτικής εξορίας και αρνητικά φορτία στην πλάτη, κατάφερε να εμφανισθεί ως το φρέσκο πρόσωπο που θα κάνει την ανατροπή μετά το μεγάλο ναυάγιο της Ν.Δ.\n«Καθεστωτική». Ο σύμβουλος της υπουργού δεν είναι προφήτης. Είναι ένας έξυπνος άνθρωπος που είχε διακρίνει εγκαίρως ότι στο κορυφαίο στέλεχος της Ν.Δ. μπορούσε κανείς να «διαβάσει» όλα τα στοιχεία της συζύγου του χαρισματικού προέδρου των ΗΠΑ: για την Ντόρα Μπακογιάννη, φίλοι και εχθροί λένε ότι είναι έξυπνη, ικανή, πετυχημένη, σκληρή όταν χρειάζεται, γεμάτη αυτοπεποίθηση. Οι πολίτες όμως την παρατηρούσαν με επιφύλαξη γιατί τη θεωρούσαν «καθεστωτική» και«συστημική». «Και σαν να μην έφταναν τα δικά της βάρη φορτώθηκε και τις αμαρτίες της κακής διακυβέρνησης της Ν.Δ., γιατί πίστευε ότι έτσι θα την αγαπήσουν οι καραμανλικοί», λέει κορυφαίο στέλεχος της Ν.Δ., που πέρασε αρχικά από το στρατόπεδο της Μπακογιάννη για να καταλήξει στο «υπασπιστήριο» του Αντώνη Σαμαρά.\nΦόβος εμφυλίου για τον Νικήτα\nΗ πρώτη μεγάλη σύγκρουση της Ντόρας Μπακογιάννη με τον Αντώνη Σαμαρά είναι πολύ κοντά. Θα εκδηλωθεί τους πρώτους μήνες του νέου έτους και θα έχει πρωταγωνιστή τον δήμαρχο της Αθήνας. Ο Νικήτας Κακλαμάνης έχει ανακοινώσει εδώ και έναν χρόνο ότι θα είναι ξανά υποψήφιος και το επανέλαβε δύο φορές το τελευταίο δεκαήμερο. Και αυτό γιατί φίλοι του νέου προέδρου αφήνουν να διαρρεύσει ότι ο Αντώνης Σαμαράς προτίθεται να δώσει το χρίσμα σε άλλον υποψήφιο. Εάν υπάρξει τέτοια εξέλιξη, φίλοι της Ντόρας Μπακογιάννη προεξοφλούν ότι εκείνη θα σταθεί στο πλευρό του δημάρχου Αθηναίων και θα δώσει μάχη μέχρι τέλους για τη στήριξη της υποψηφιότητάς του. Κορυφαία στελέχη της Ν.Δ. ωστόσο εκτιμούν ότι στη Ρηγίλλης θα επικρατήσουν ψύχραιμες σκέψεις στο τέλος και ο Νικήτας Κακλαμάνης, ο οποίος διατηρεί στην τελευταία δημοσκόπηση την υψηλή δημοτικότητά του, θα έχει και πάλι την επίσημη στήριξη του κόμματος. «Εάν τα πράγματα εξελιχθούν διαφορετικά, θα ξεσπάσει εμφύλιος στον Δήμο Αθηναίων στην πρώτη εκλογική μάχη που θα δώσει το κόμμα με την αλλαγή ηγεσίας και ο Αντώνης Σαμαράς το γνωρίζει καλά» λέει έμπειρο στέλεχος της Ν.Δ. που στήριξε την υποψηφιότητα του νέου προέδρου.\nΣτο ψυγείο τα στελέχη που τη στήριξαν\nΜόνο η Χίλαρι Κλίντον αυτήν την ώρα θα έκανε το ακριβές ψυχογράφημα της Ντόρας Μπακογιάννη.\nΗ ίδια επίσης θα μπορούσε να της δώσει τη συνταγή πώς μπορεί κανείς έπειτα από μια σοκαριστική ήττα να παραμείνει στις ράγες του τρένου και μάλιστα σε βαγόνι πολυτελείας. «Το ταγκό θέλει δύο» λέει κορυφαίο στέλεχος της Ν.Δ. που στήριξε την Ντόρα Μπακογιάννη και τονίζει: «Δεν υπάρχει αμφιβολία ότι η ψυχολογία της Ντόρας αυτήν την περίοδο είναι κακή. Επειδή όμως είναι πολιτικός μέχρι το μεδούλι, είμαι σίγουρος ότι σύντομα θα βρεθεί στο προσκήνιο».\nΤην πρώτη κίνηση όμως την κάνει ο νικητής και έτσι αποδεικνύει ότι αισθάνεται ασφαλής στην ηγετική θέση. Ο Ομπάμα είχε το κουράγιο να δώσει στην αντίπαλό του την πιο σημαντική θέση μετά τη δική του στην Ουάσιγκτον.\nΟι συγκρίσεις με το εκρηκτικό δίδυμο της Ουάσιγκτον πάντως τελειώνουν εδώ. Ο Σαμαράς δεν είναι ο Ομπάμα, η Ντόρα δεν είναι η Χίλαρι και η Ρηγίλλης σίγουρα δεν είναι ο Λευκός Οίκος. Όσο για τα μηνύματα που εκπέμπονται μέχρι τώρα δεν είναι θετικά. Η συνάντηση του νέου προέδρου με την αντίπαλό του ήταν τυπική. Ούτε της υποσχέθηκε κάτι, ούτε εκείνη του ζήτησε τίποτα, ενώ «σκιώδης» υπουργός Εξωτερικών θα είναι ο Δημήτρης Αβραμόπουλος στον οποίο ο νέος πρόεδρος χρωστάει πολλά.\nΕκνευρισμός. Αλλά και αρκετά από τα επώνυμα στελέχη της Ν.Δ. που στήριξαν την Ντόρα Μπακογιάννη φαίνεται ότι θα μπουν στο ψυγείο, γεγονός που προκαλεί μεγάλο εκνευρισμό στην Κοινοβουλευτική Ομάδα του κόμματος.\nΟ Βαγγέλης Μεϊμαράκης, ο Άρης Σπηλιωτόπουλος, ο Κωστής Χατζηδάκης, ο Γιάννης Παπαθανασίου, ο Νίκος Δένδιας και πολλοί άλλοι βρίσκονται σε μεγάλη αμηχανία, ενώ η απουσία της Ντόρας Μπακογιάννη επί πέντε ημέρες στο Παρίσι ενέτεινε τη νευρικότητα και το άγχος των πολιτικών φίλων της. Ο μόνος από όσους στήριξαν την Ντόρα Μπακογιάννη, για τον οποίο μέχρι στιγμής η Ρηγίλλης ανάβει πράσινο φως και εκείνος δείχνει να ανταποκρίνεται, είναι ο κ. Κ. Μητσοτάκης που φέρεται να αναλαμβάνει το χαρτοφυλάκιο των θεμάτων περιβάλλοντος.\nΆλλαξαν… βαγόνι στη μέση της διαδρομής


Γενικοί γιατροί κατά Ανδρέα Ξανθού | Virus.com.gr\nHome Featured Γενικοί γιατροί κατά Ανδρέα Ξανθού\nΣυντάκτης: Ιοκάστη Αλειφεροπούλουon: 28/02/2017, 14:49 Κατηγορίες: Featured, Νέα, ΡεπορτάζΧωρίς Σχόλια\nΤα «νυστέρια» βγήκαν στο ιατρικό σώμα εξαιτίας ρύθμισης που προωθεί το υπουργείο Υγείας, με την οποία απονέμεται ο τίτλος ειδικότητας του Γενικού Γιατρού σε γιατρούς του ΠΕΔΥ άνευ ειδικότητας.\nΌπως εκτιμά η Ελληνική Ένωση Γενικής Ιατρικής (ΕΛΕΓΕΙΑ), με τους «ψευδεπίγραφους» γενικούς γιατρούς η Κυβέρνηση επιχειρεί να εξυπηρετήσει συγκεκριμένη μερίδα προνομιούχων γιατρών, που πρόσφατα κλονίστηκε η θέση τους.\n«Σας καλούμε όπως αποσύρετε άμεσα την αυθαίρετη ρύθμιση!» τονίζει ο πρόεδρος της ΕΛΕΓΕΙΑ, Α. Μαριόλης, εγκαλώντας τόσο τον αρμόδιο Υπουργό όσο και τον πρωθυπουργό για ευτελισμό της ιατρικής εκπαίδευσης, κατάφωρη παραβίωση των οδηγιών της Ευρωπαϊκής Επιτροπής για τα επαγγελματικά δικαιώματα του κλάδου και διασάλευση της Δημόσιας Υγείας.\n«Για μια επιτυχημένη μεταρρύθμιση η αναβάθμιση της εικόνας του Γενικού Ιατρού στην ελληνική κοινωνία είναι αναγκαία» προσθέτει ο κος Μαριόλης, υπενθυμίζοντας πως η Κυβέρνηση έχει δεσμευτεί για ένα νέο σύστημα ΠΦΥ βασισμένο στη Γενική/Οικογενειακή Ιατρική.\nΑξίζει να σημειωθεί ότι ανάλογη προσπάθεια προηγούμενων κυβερνήσεων στο παρεθόν, είχε καταπέσει στο Συμβούλιο της Επικρατείας όπου είχε προσφύγει η ΕΛΕΓΕΙΑ.\nΑναγνωρίζοντας, πάντως, τις αδικίες προς τους γιατρούς πλήρους και αποκλειστικής απασχόλησης του ΠΕΔΥ χωρίς ειδικότητα, η Ένωση προτείνει την ένταξή του στο ΕΣΥ με διατάξεις που να άρουν τυχόν αδικίες προς το πρόσωπο τους, αλλά όχι «βαφτίζοντάς» τους γενικούς γιατρούς.\nΑκόμη, με αφορμή το διάλογο που άνοιξε, η ΕΛΕΓΕΙΑ καταγγέλλει και την περίπτωση ειδικευμένων γιατρών που αποποιήθηκαν τις ειδικότητες τους, διατηρώντας την ιδιότητα του οικογενειακού ιατρού που είχαν στο ΙΚΑ, και οι οποίοι σήμερα λειτουργούν ιδιωτικά ως Γενικοί Γιατροί.\nTags: Γενικοί ΓιατροίΓιατροί άνευ ειδικότηταςΓιατροί ΠΕΔΥ


Οι δύο όψεις της «αλλαγής» | Ολύμπιο Βήμα\nΑρχική » Άρθρα - Απόψεις » Οι δύο όψεις της «αλλαγής»\nΟι δύο όψεις της «αλλαγής»\n31 Ιουλίου 2017 - Ανανεώθηκε στις 21 Ιουλίου 2021\nΗ έννοια «αλλαγή», όπως και πολλές άλλες, είναι αμφίσημη. Έχει την καλή και την κακή της πλευρά. Όλα σχεδόν τα πράγματα έχουν δυο πλευρές. Ο φιλόσοφος Μπαρούχ Σπινόζα έλεγε αλληγορικά : «Όσο λεπτή κι αν κόψετε μια φέτα, θα έχει πάντα δυο πλευρές». Αλήθεια έλεγε. Θα μπορούσαμε επεκτείνοντας να συμπληρώσουμε: Μια έννοια μπορεί να είναι αμφίσημη (με δύο όψεις ή πλευρές) μπορεί κάλλιστα να είναι και πολύσημη. Δηλαδή με περισσότερες των δυο σημασίες ή σημαινόμενα. Πάρτε για παράδειγμα το ρήμα ελέγχω ή το ουσιαστικό έλεγχος. Έχουν πάνω από τέσσερα σημαινόμενα.\nΗ λέξη «αλλαγή» χρησιμοποιήθηκε πολλάκις από την αρχαιότητα και ως τις μέρες μας, για πολιτικούς λόγους, κυρίως κι από πολλούς. Κυρίως δημαγωγούς και δημεγέρτες, λαϊκιστές και λαοπλάνους. Αποτέλεσε ένα σύνολο ρυθμίσεων και πραγμάτων που αρέσουν στο λαό, στους ψηφοφόρους. Και το σύνολο είναι πάντοτε αρκετά ευρύ ώστε να χωράει όλες ει δυνατόν τις επιθυμίες της μεγάλης πλειοψηφίας των πολιτών. Ο σχηματισμός του ευρύτερου πλαισίου της αλλαγής- που μπορεί να αποτελέσει και όραμα ενός λαού- είναι σχετικά εύκολος: Εξετάζεις τις βασικότερες επιθυμίες των λαϊκών στρωμάτων τις εμπλουτίζεις με κατάλληλες και φανταστικές λέξεις ή και παραδείγματα ( με ειδικά π.χ. προγράμματα) και τις παρουσιάζεις, τις «επικοινωνείς» στο λαό με την καλύτερη δυνατή «συσκευασία» και ιδού ένα δελεαστικό κυβερνητικό πρόγραμμα.\nΩς προς την ηθική διάσταση του θέματος δεν είναι κι απαραίτητη. Εξάλλου πόσοι είναι αυτοί που νοιάζονται για την ηθική; Ελάχιστοι. Άρα αμελητέος συνεπώς ασήμαντος για τον τελικό στόχο- την επιτυχία- αριθμός. Πολιτική και ηθική δεν έχουν, τα τελευταία ιδίως χρόνια, και τις καλύτερες δυνατές σχέσεις. Έχουν αποξενωθεί σχεδόν καθολοκληρία.\nΠάντως μια κατασκευή όπως η προαναφερθείσα, ένα σύνολο δηλαδή όλων, όσα αρέσουν στους ψηφοφόρους, αποτελεί ασφαλώς ένα ισχυρό ατού, για τις όποιες εκλογές προπαντός τις εθνικές. Είτε είναι εφικτά είτε ανέφικτα όσα περιέχει το εκάστοτε όραμα της «αλλαγής». Είτε δίκαια είτε άδικα. Είτε καταλαβαίνει κανείς όλες τις συνέπειες και τις επιπτώσεις τους είτε, ακόμα, κι αν σε τελική ανάλυση ωφελήσουν είτε βλάψουν τα συμφέροντα της χώρας και του λαού.\nΚαι όλα όσα προαναφέρθηκαν ανεξάρτητα από το γεγονός ότι σε κάθε χώρα και σε κάθε χρονική στιγμή υπάρχουν αλλαγές (μεγάλες και μικρές) που επιβάλλεται να γίνουν για να προωθηθεί το γενικό εθνικό συμφέρον, αυτό της χώρας και του λαού. Η «αλλαγή» που προτείνουν και προβάλλουν οι λαϊκιστές δεν έχει ως κεντρικό της άξονα το καλό της Πατρίδας και του κόσμου της αλλά το καλό του κόμματος και του ηγέτη του. Και τα δύο αυτά σπανιότατα και μόνο σε επιμέρους θέματα μπορούν να συμπίπτουν, Πρόκειται στην ουσία για ξεγέλασμα και παραμύθιασμα του λαού. Αλλά ποιος σκέφτεται το λαό; «Ας πρόσεχε», θα ήταν η απάντηση σε οποιαδήποτε σχετική ερώτηση. Δηλαδή δεν φταίνε εκείνοι αλλά ο λαός που δεν πρόσεχε. Εκείνοι στήνουν όσο πιο έντεχνα γίνεται την παγίδα, ώστε δύσκολα να την διακρίνει κανείς, και μετά ισχυρίζονται ότι φταίνε αυτοί που έπεσαν στην παγίδα. «Ας πρόσεχαν»…\nΠαραπάνω περιγράφηκε η συνηθισμένη, η κάλπικη, η «καταχρηστική» όψη της αλλαγής. Υπάρχει όμως και η άλλη. Η γνήσια, η πραγματική, της οποίας η χώρας μας είχε και έχει απόλυτη ανάγκη. Αλλά γι΄αυτή ούτε λόγος να γίνεται. Και μάλιστα τις αλλαγές, τις μεταρρυθμίσεις που χρειάζεται επειγόντως η χώρα μας για να βγούμε κάποτε από τα μνημόνια και από την εξαθλίωση, τις αντιμάχονται «πάση δυνάμει» τα κόμματα που ευαγγελίζονται την «αλλαγή»! Που αυτοπροσδιορίζονται ως… ριζοσπαστικά, προοδευτικά και ότι άλλο ανάλογο φανταστεί κανείς.


Πάτρα: Πέντε σπίτια και ένα αυτοκίνητο παραδόθηκαν στις φλόγες (pics+video) | Patras Events\n28 Ιούλ 2021 Wed, 28 Jul 2021 19:06:25 +0300 19:06 Patras Events\nΝεότερη ενημέρωση: Δεν υπάρχει ενεργό μέτωπο από αργά το απόγευμα της Τετάρτης, στη φωτιά που εκδηλώθηκε στην Ελεκίστρα Πατρών. Στα σημεία της φωτιάς παραμένουν ισχυρές πυροσβεστικές δυνάμεις, για το φόβο των αναζωπυρώσεων που είναι συνεχείς.\nΠέντε σπίτια και ένα όχημα φέρεται να τυλίχθηκαν στις φλόγες στην Καρυά. Σύμφωνα με την επίσημη ανακοίνωση του Πυροσβεστικού Σώματος, την πυρκαγιά σε αγροτοδασική έκταση στην περιοχή Ελικίστρα Αχαΐας, επιχείρησαν 70 πυροσβέστες με 2 ομάδες πεζοπόρων τμημάτων, 25 οχήματα, 2 Ε/Π και 6 Α/Φ.\nΛίγο πριν τις 6 κατάφεραν οι πυροσβεστικές δυνάμεις να ελέγξουν την ορμή της πυρκαγιάς που είχε φτάσει στον καταυλισμό του Ριγανόκαμπου.\nΠαράλληλα, ακόμα είναι άγνωστο για το αν έχουν καεί σπίτια στην περιοχή του Σουλίου που ήταν η πρώτη που εκκενώθηκε. Ο απολογισμός των υλικών ζημιών δεν έχει ολοκληρωθεί. Ωστόσο, άνθρωποι είδαν τις περιουσίες τους να καταστρέφονται.\nΛόγω της πυρκαγιάς στην περιοχή της Πάτρας και κοντά σε κατοικημένες περιοχές, ο Υπουργός Υγείας Βασίλης Κικίλιας επικοινώνησε με τον Διοικητή της 6ης Υγειονομικής Περιφέρειας Γιάννη Καρβέλη και τον Πρόεδρο του ΕΚΑΒ/ΚΕΠΥ Νίκο Παπαευσταθίου και τους ζήτησε να θέσουν σε κατάσταση μέγιστης ετοιμότητας όλες τις υγειονομικές δομές και το ΕΚΑΒ στην ευρύτερη περιοχή.\nΈνα άτομο μεταφέρθηκε στο Κέντρο Υγείας Νοτίου Τομέα με κομμένο τένοντα στο χέρι, τραύμα που οφείλεται στην προσπάθεια συνδρομής κατάσβεσης.


Π.Μοσχολιός :Αλλού τα κακαρίσματα… κι αλλού γεννούν οι κότες! | Νέα από το Αγρίνιο και την Αιτωλοακαρνανία-AgrinioLike\nHome Άρθρα.απόψεις ΠΑΡΕΜΒΑΣΕΙΣ Π.Μοσχολιός :Αλλού τα κακαρίσματα… κι αλλού γεννούν οι κότες!\nΠ.Μοσχολιός :Αλλού τα κακαρίσματα… κι αλλού γεννούν οι κότες!\nΜε βάση τις παραπάνω αποφάσεις υπέγραψα στις 29-5-2012 τα αντίστοιχα παραχωρητήρια\n1. Γεώργ. Γρίνος (Πρόεδρος)\n1. Γεώργ. Ράπτης\n26. Γρ. Ζήσης\n27. Νικόλαος Γκρίζης\n8. Βασίλ. Παπαθανάσης\n31 . Βασίλειος Αλεξόπουλος\n10. Βλάσιος Σφυρής\n39. Δημήτριος Δήμας\nΑγρίνιο 31 – 5 - 2011


Ιστορική στιγμή: Ζωντανά η εκτόξευση της πρώτης επανδρωμένης αποστολής της Space X! [Update 2]\nUpdate 2 [30/05/2020]: NASA και SpaceX είναι έτοιμες για τη δεύτερη απόπειρα εκτόξευσης, η οποία καιρού επιτρέποντος θα πραγματοποιηθεί στις 22:22 ώρα Ελλάδας! Μπορείτε να παρακολουθήσετε ζωντανά από το video στο τέλος του άρθρου.\nUpdate [27/05/2020]: Ακυρώθηκε η εκτόξευση λόγω δυσμενών καιρικών συνθηκών και μεταφέρεται για το ερχόμενο Σάββατο.\nΛίγη ώρα απομένει για να γίνουμε μάρτυρες μιας ιστορικής στιγμής για τη SpaceX, τη NASA και την Εξερεύνηση του Διαστήματος γενικότερα, καθώς στις 23:33 ώρα Ελλάδας είναι προγραμματισμένη η πρώτη επανδρωμένη αποστολή από ιδιωτική εταιρεία με προορισμό τον Διεθνή Διαστημικό Σταθμό (ISS) και μάλιστα θα μεταδοθεί ζωντανά μέσω live-streaming (βλ. video παρακάτω).\nΗ SpaceX θα χρησιμοποιήσει έναν πύραυλο Falcon 9 για να μεταφέρει την κάψουλα Crew Dragon στον ISS, με πλήρωμα τους αστροναύτες της NASA, Robert Behnken και Douglas Hurley. Οι τελευταίοι θα παραμείνουν εκεί από μερικές εβδομάδες έως και μήνες, ανάλογα με το τι θα αποφασίσει η NASA, αλλά αυτό είναι δευτερεύων ζήτημα τη σημερινή ημέρα.\nΝα σημειωθεί ότι αυτή είναι η πρώτη επανδρωμένη αποστολή που φεύγει από τις ΗΠΑ από την εποχή του Space Shuttle (1981 έως 2011), μιας και η NASA τα τελευταία χρόνια “αναγκάζεται” να στέλνει τους αστροναύτες της μέσω των διαστημικών σκαφών Soyuz της Ρωσίας. Αποτελεί μια τεράστια νίκη για τον Elon Musk απέναντι στη Boeing, από την οποία είχε επίσης ζητηθεί η κατασκευή κάψουλας για το πλήρωμα (το Starliner) και πολλοί πόνταραν ότι αυτή θα ήταν η νικήτρια στον διαγωνισμό απέναντι στην εταιρεία του εκκεντρικού δισεκατομμυριούχου.\nΑς ευχηθούμε να πάνε όλα καλά για τους δύο αστροναύτες και από εκεί και πέρα, να δούμε αν θα καταφέρει η SpaceX να επιστρέψει πίσω με ασφάλεια τόσο τον επαναχρησιμοποιούμενο πύραυλο Falcon 9, όσο και το Crew Dragon. Αυτό, άλλωστε, είναι το τεράστιο στοίχημα που καλείται να κερδίσει η εταιρεία και κατ’ επέκτασιν η Ανθρωπότητα για να μειωθεί δραματικά το κόστος των αποστολών στο Διάστημα.


Τα καλύτερα ξενοδοχεία για το 2018 - Bourscheid - TripAdvisor\nBourscheid: Bed and Breakfast\nBourscheid: Αεροπορικά εισιτήρια\nBourscheid: Όλα τα ξενοδοχεία\nBourscheid: Προσφορές ξενοδοχείων\nBourscheid: Ρομαντικά ξενοδοχεία\nBourscheid: Ξενοδοχεία με σπα\nBourscheid: Οικογενειακά ξενοδοχεία\nΞενοδοχεία 4 αστέρων: Bourscheid\nΞενοδοχεία 3 αστέρων: Bourscheid\nΞενοδοχεία κοντά σε: Bourscheid Castle\nΞενοδοχεία κοντά σε: Chateau de Bourscheid\nΞενοδοχεία κοντά σε: σιδηροδρομικό σταθμό Michelau\nΞενοδοχεία κοντά σε: σιδηροδρομικό σταθμό Ettelbruck\nΞενοδοχεία κοντά σε: σιδηροδρομικό σταθμό Colmar-Berg\nΞενοδοχεία κοντά σε: σιδηροδρομικό σταθμό Cruchten\nΤα καλύτερα ξενοδοχεία - Bourscheid, Λουξεμβούργο\nΠαροχές Εστιατόριο Σπα Υπάλληλος υποδοχής Ίντερνετ Δωρεάν WiFi Μπαρ/Lounge Υπηρεσία δωματίου Δωρεάν στάθμευσηΌλα\nΝο 1 από 3 ξενοδοχεία με την καλύτερη σχέση ποιότητας-τιμής (Bourscheid)\nΝο 2 από 3 ξενοδοχεία με την καλύτερη σχέση ποιότητας-τιμής (Bourscheid)\nΝο 3 από 3 ξενοδοχεία με την καλύτερη σχέση ποιότητας-τιμής (Bourscheid)\nΞενοδοχεία κοντά σε: Bourscheid (27)\n2,5 χλμ. από Bourscheid\n8,1 χλμ. από Bourscheid\n8,3 χλμ. από Bourscheid\n9,3 χλμ. από Bourscheid\n9,5 χλμ. από Bourscheid\n10,1 χλμ. από Bourscheid\n10,3 χλμ. από Bourscheid\n10,5 χλμ. από Bourscheid\n10,6 χλμ. από Bourscheid\n10,7 χλμ. από Bourscheid\n10,8 χλμ. από Bourscheid\n11,5 χλμ. από Bourscheid\n16,2 χλμ. από Bourscheid\n16,3 χλμ. από Bourscheid\n16,6 χλμ. από Bourscheid\n16,9 χλμ. από Bourscheid\n17,1 χλμ. από Bourscheid\n17,5 χλμ. από Bourscheid\n17,7 χλμ. από Bourscheid\n17,9 χλμ. από Bourscheid\nΝο 2 από 3 ξενοδοχεία για: Bourscheid\nΝο 1 από 3 ξενοδοχεία για: Bourscheid\nΝο 3 από 3 ξενοδοχεία για: Bourscheid\nΝο 1 από 1 ξενοδοχεία για: Lipperscheid\nΝο 2 από 3 ξενοδοχεία για: Diekirch\nΝο 1 από 3 ξενοδοχεία για: Diekirch\nΝο 2 από 2 ξενοδοχεία για: Esch-sur-Sure\nΝο 1 από 2 ξενοδοχεία για: Esch-sur-Sure\nΝο 1 από 1 ξενοδοχεία για: Eschdorf\nΝο 9 από 11 ξενοδοχεία για: Vianden\nΝο 6 από 11 ξενοδοχεία για: Vianden\nΝο 4 από 11 ξενοδοχεία για: Vianden\nΝο 8 από 11 ξενοδοχεία για: Vianden\nΝο 5 από 11 ξενοδοχεία για: Vianden\nΝο 10 από 11 ξενοδοχεία για: Vianden\nΝο 2 από 11 ξενοδοχεία για: Vianden\nΝο 3 από 11 ξενοδοχεία για: Vianden\nΝο 1 από 11 ξενοδοχεία για: Vianden\nΝο 7 από 11 ξενοδοχεία για: Vianden\nΝο 2 από 8 ξενοδοχεία για: Clervaux\nΝο 4 από 8 ξενοδοχεία για: Clervaux\nΝο 1 από 8 ξενοδοχεία για: Clervaux\nΝο 6 από 8 ξενοδοχεία για: Clervaux\nΝο 1 από 1 ξενοδοχεία για: Roder\nΝο 1 από 1 ξενοδοχεία για: Wallendorf Pont\nΝο 8 από 8 ξενοδοχεία για: Clervaux\nΝο 5 από 8 ξενοδοχεία για: Clervaux\nΝο 1 από 2 ξενοδοχεία για: Mersch\nΝο 1 από 1 ξενοδοχεία για: Beaufort\nΝο 2 από 3 ξενοδοχεία για: Larochette


Food for Football - Η Πίτα του Προέδρου\nΗ Πίτα του Προέδρου\n«Δεν ήθελα να πάρω από την ΑΕΚ, μόνο να δώσω ήθελα. Δεν είμαι επενδυτής εγώ και μάλλον δεν έχω θέση στο σύγχρονο ποδόσφαιρο. Ευχαριστώ τον Θεό για τις στιγμές που μου χάρισε στην ΑΕΚ. Αυτή η ομάδα είναι ότι σημαντικότερο είχα στην ζωή μου».\nΛουκάς Μπάρλος, 1981.\nαυτό μόνο και τίποτα παραπάνω… Πάμε στα δικά μας τώρα...\nΗ συνταγή μας είναι μία πίτα που παραδοσιακά την φτιάχνω κάθε Χριστούγεννα και γενικά σε γιορτές. Δεν έχει κανένα ιδιαίτερο βαθμό δυσκολίας αν απλά πετάξουμε χύμα τα υλικά μα εμείς δεν θέλουμε αυτό. Εμείς θα την προσέξουμε λίγο παραπάνω.\nΞεκινάμε με την ιεροτελεστία της ντομάτας. Τι είναι αυτό; καθαρίζουμε με προσοχή την φλούδα από τις ντομάτες κάτι που το θεωρώ ως το σημαντικότερο ειδικά για ευαίσθητα στομάχια σε ένα κατά τα άλλα αρκετά βαρύ πιάτο. Κατόπιν τις κόβουμε σε ροδέλες και τις αφήνουμε να στραγγίξουν σε χαρτί κουζίνας.\nΌσο στραγγίζουν οι ντομάτες μας λαδώνουμε το Pyrex πάντα με ελαιόλαδο και μόνο και στρώνουμε από πάνω το ένα φύλλο της σφολιάτας μας. Λογικά σε ένα κλασσικό Pyrex θα περισσέψει το φύλλο γύρο – γύρο από το σκεύος. ΔΕΝ το αφαιρούμε.\nΣε ένα μπολ βάζουμε τα δύο τριμμένα μας τυριά και τα ανακατεύουμε καλά ώστε να έχουμε ένα ενιαίο μείγμα και από τα δύο. Σκορπάμε με το χέρι μας λίγο από το μείγμα των τυριών επάνω στην σφολιάτα. Στην συνέχεια στρώνουμε σε όλη την επιφάνεια τις φέτες του παστουρμά αφού πρώτα έχουμε αφαιρέσει το τσιμένι. Μόλις έχουμε γεμίσει όλη την επιφάνεια του Pyrex, απλώνουμε από πάνω τις καλά πλέον στραγγισμένες ντομάτες μας μέχρι να καλύψουμε όλο τον παστουρμά. Καλύπτουμε τέλος με το μείγμα των τυριών (πάλι χωρίς να αφήσουμε τίποτα ξεσκέπαστο) και τοποθετούμε από πάνω το δεύτερο φύλλο σφολιάτας που επίσης δεν κόβουμε τα περισσεύματα. Εδώ τώρα προσεκτικά πιάνουμε τα περισσεύματα από το κάτω φύλο και το επάνω και τα ενώνουμε μαζί πιέζοντας τα με τα χέρια μας μέχρι να γίνουν ένα και ταυτόχρονα σπρώχνοντας τα μέσα στο εσωτερικό του Pyrex.\nΧαράζουμε τέλος την πίτα μας στα κομμάτια που είναι να κοπεί και κατόπιν απλώνουμε με ένα πινέλο επάνω μια στρώση από το αυγό που έχουμε χτυπήσει προηγούμενος σε ένα μπολ. Αυτό θα δώσει αφενός μια όμορφη γυαλάδα στο φύλλο μας και αφετέρου δεν θα το αφήσει να σκάσει και να φουσκώσει πολύ.\nΠροθερμαίνουμε τον φούρνο μας σε δυνατή θερμοκρασία για 5 λεπτά. Στην συνέχεια βάζουμε την πίτα μας και ψήνουμε για τουλάχιστον 40 λεπτά στους 180 βαθμούς. Αυτό τώρα είναι κάτι σχετικό και έχει σχέση με την ηλεκτρική συσκευή του καθενός. Αυτό που πρέπει όμως να προσέξουμε είναι καταρχάς όταν βλέπουμε σε κάποια σημεία να φουσκώνει κατά το ψήσιμο να την ξαναχαράζουμε για να φύγει ο αέρας από μέσα και να «κάθεται» πάλι η ζύμη καθώς επίσης να παρακολουθούμε το χρώμα από επάνω μα και από κάτω στο Pyrex προκειμένου να μην μας αρπάξει. Θέλουμε να ψηθεί η σφολιάτα μας και να φύγουν τα πολλά υγρά.\nΖεστή ή και παγωμένη. Είναι εξίσου καλή.\nΓια ένα Pyrex (το κλασσικό ορθογώνιο) θέλουμε:\nφύλλο σφολιάτας Κανάκη (αυτή μου αρέσει)\n5 ντομάτες σφιχτές\n220γρ. τυρί regato τριμμένο\n220γρ. τυρί κασέρι όχι πολύ αλμυρό και λίγο πικάντικο, τριμμένο\n20 - 30 φέτες παστουρμά (εξαρτάτε το μέγεθος που έχουν κοπεί)\nΓια ποιο μερακλήδικες καταστάσεις και πραγματικά γερά στομάχια απλά δεν αφαιρούμε το τσιμένι από τον παστουρμά.... και τους στέλνουμε όλους αδιάβαστους...\nΈνα κατρούτσο μπρούσκο.\nπαστουρμαδόπιτα πίτα κεσαρείας παστουρμάς